title: Lockstedtin harjoitusjoukko

text: Alokaskoulutus painotti sisäpalvelusta, sulkeisjärjestystä ja saksan opiskelua. Kivääriotteiden ja saksalaisen paraatimarssin on todettu olleen alokkaille erityisen hankalaa. Heidän suomalaisten lähiesimiestensä oli puolestaan monipuolisesti kasvatettava heitä tottumaan sotilaselämään ylipäänsä sekä joukko-osaston erityisluonteeseen: viimeksi mainittuun kuului mm. että salaamissyistä julkisilla paikoilla oli suomen ja ruotsin puhuminen kiellettyä.


title: Lockstedtin harjoitusjoukko

text:
Alokaskoulutuksen tunnelmaa valaisee ote Veikko Läheniemen mukaan muistiin merkitystä runosta "Rekrytin päivä":
"Prüfungin" jälkeinen jatkokoulutuskin sisälsi runsaasti sisäpalvelusta ja sulkeisjärjestystä. Näiden rinnalle tuli kuitenkin ampumakoulutus: tähtäysharjoitukset, kouluammunnat ja vihdoin taisteluammunnat. Taistelukoulutus, kenttälinnoittaminen ja marssiharjoitukset olivat myös olennainen osa jääkäriksi oppimista.


title: Lockstedtin harjoitusjoukko

text: Pfadfinder-aikana perustettujen kahden jääkärikomppanian lisäksi pataljoona sai kolmannen 6. marraskuuta ja neljännen komppanian 20. joulukuuta 1915."Konekiväärikomppania" kuului Lockstedtin harjoitusjoukon 2. syyskuuta 1915 vahvistettuun kokoonpanoon. Tilapäisten johtojärjestelyiden jälkeen komppanianpäälliköksi komennettiin rintamalta yliluutnantti "Lemcke". Suomalainen Oberzugführer oli "Gabriel von Bonsdorff".


title: Lockstedtin harjoitusjoukko

text: Aikaisemmassa konekiväärikoulutuksessa oli käytetty venäläisiä aseita. Lokakuussa 1915 saatiin uusia saksalaisia aseita ja hevosia niiden kuljettamiseen. Yhteensä komppanialla tuli olemaan 6 konekivääriä ja miesten henkilökohtaisina aseina Parabellum-pistoolit m/08.


title: Lockstedtin harjoitusjoukko

text: A-luokan jääkärit käyttivät saksalaisia aseita B-luokan jääkärien (alokkaiden) harjoitellessa venäläisillä Maxim-konekivääreillä.


title: Lockstedtin harjoitusjoukko

text: Koulutuksen lopulla pidetyn tarkastuksen toimitti eversti "von Humbold". Hänen päätelmänsä oli, että Jääkäripataljoona 27:n konekiväärikomppania on parhaimman saksalaisen kk-komppanian veroinen.


title: Lockstedtin harjoitusjoukko

text: Jääkäripataljoona 27:n pioneerikomppania oli erityisessä asemassa ollessaan Saksan armeijan ainoa jääkäripioneerikomppania. Sen miehet koulutettiin periaatteessa sekä jalkaväki- että pioneeritehtäviin. Komppanianpäällikkö oli kapteeni "Just", jonka on kerrottu sanoneen, että jos tavalliset jääkärit eli jalkaväki harjoittelee 10 tuntia päivässä on hänen alaistensa harjoiteltava 20 tuntia oppiakseen myös teknilliset taidot. Pioneerikomppanian suomalainen Oberzugführer oli "Georg Mandelin".


title: Lockstedtin harjoitusjoukko

text: Pioneerikomppanian kantajoukkona oli noin 30 siviilissä teknillisen koulutuksen saanutta pfadfinderiä. Pioneerikoulutukseen kuului mm. "vallitustyöt, esteiden ja uivien siltojen rakentaminen, sillat, miinanheitto- ja räjähdysoppi, valoheittäjän käyttö, rakennustyöt y.m. y.m." Myös viestihenkilöstön koulutusta annettiin pioneerikomppaniassa lokakuusta 1915 alkaen. Muista komppanioista valittiin muutama mies koulutettavaksi puhelinmiehiksi niiden omiin tarpeisiin.


title: Lockstedtin harjoitusjoukko

text: Jälleen poiketen tavanomaisesta kokoonpanosta, pataljoona sai myös omaa tykistöä "kenttähaupitsijaoksen" muodossa maaliskuussa 1916. Ajatus herätti vastustusta sekä periaatteellisesti - miten jääkärijoukkoihin voisi kuulua tykistöä? - että taloudellisesti: kouluttajia, kalustoa ja hevosia oli vaikea saada näin outoon yksikköön.


title: Lockstedtin harjoitusjoukko

text: Jaokseen valittiin kantajoukoksi mm. tekniikan alan taitajia (Malmberg, Eklund) sekä tykistölle välttämättömien hevosten tuntijoiksi eläinlääketieteen opiskelijoita (Pasma, Palmén, Lesch).


title: Lockstedtin harjoitusjoukko

text: Osastoa johti luutnantti "Zimmer", joka vuoroin käytti osastostaan ylpeilevää nimitystä "Jäger-Artillerie" (suom. jääkäritykistö) vuoroin pilkkanimeä "Jagende Artillerie" (suom. "metsästävä tykistö"). "Torsten Leschistä" tuli jaoksen Oberzugführer.


title: Lockstedtin harjoitusjoukko

text: Kantajoukolle annettiin koulutusta aluksi "Itzehoen" pikkukaupungissa sijaitsevassa Tykistörykmentti 9:n varuskunnassa.


title: Lockstedtin harjoitusjoukko

text: Kun koulutus laajeni ja muuttui käytännölliseksi, siihen sisältyi säännöllisesti tykkien siirto miesvoimin puolen kilometrin päässä kasarmeilta olevalle harjoitusalueelle. Siellä eräs harjoite oli rintakuviin ampuminen shrapnelleilla (=tykin hauliammuksilla).


title: Hamar

text: Hamar on kaupunki Norjassa lähellä Lillehammeria. Se sijaitsee Norjan suurimman järven Mjøsan rannalla. Alueella on ollut asutusta ja valtakeskittymä jo vuosina 500–1000, ja kristinuskon Norjaan tuomisen myötä sinne perustettiin piispanistuin. Nykyinen Hamarin keskusta on kilometrin verran keskiaikaisen kaupungin eteläpuolella. Se on merkittävä rautateiden risteyskohta ja kauppapaikka. Se on myös Hedmarkin läänin hallinnollinen keskus. Hamar sai kaupunkioikeudet vuonna 1849, jonka jälkeen siitä alkoi kehittyä kulttuurin, kaupan ja teollisuuden keskus.


title: Hamar

text: Hamar tunnetaan Norjan luistelukeskuksena; sieltä on kotoisin merkittäviä luistelijoita, ja Hamarin pikaluisteluradalla kisattiin vuoden 1994 talviolympialaisten pikaluistelut. Vuonna 2007 Hamarissa järjestettiin agilityn MM-kilpailut.


title: Hamar

text: Hamarilainen jalkapalloseura Hamarkameratene pelaa Norjan toiseksi ylimmällä sarjatasolla Adeccoligaenissa.


title: Hamar

text: Hamar on Porvoon ystävyyskaupunki. Viking-Lotto arvotaan Hamarissa.


title: Hamar

text: Tammikuussa 2013 tehdyn väestönlaskennan mukaan Hamarin kunnassa oli 29 353 asukasta.


title: Allan Pettersson

text: Allan Pettersson (19. syyskuuta 1911 – 20. kesäkuuta 1980) oli ruotsalainen säveltäjä.


title: Allan Pettersson

text: Pettersson syntyi Västra Rydissä vuonna 1911, mutta muutti lapsena perheineen Tukholmaan. Pettersson hankki ensimmäisen viulunsa ollessaan 12-vuotias. Hän itseopiskeli viulunsoittoa useita vuosia ennen kuin hän vuonna 1930 pääsi konservatorioon opiskelemaan. Pettersson aloitti säveltämisen samoihin aikoihin. Hänen varhaisimpia teoksiaan ovat muun muassa kaksi elegiaa viululle ja pianolle (1934) ja fantasia alttoviululle (1936). Vuonna 1939 Pettersson siirtyi Pariisiin opiskelemaan alttoviulun soittoa. Hän sävelsi ensimmäisen sinfoniansa Pariisissa vuonna 1951. Pettersson sairastui vuonna 1953 artriittiin, josta hän ei koskaan parantunut. Vuonna 1970 säveltäjä joutui sairaalaan munuaistaudin vuoksi. Hän jatkoi säveltämistään sairaalassa ja hänen viimeiseksi teoksekseen jäivät 16. sinfonia ja alttoviulukonsertto. Pettersson kuoli kesäkuussa 1980.


title: Safka

text: Safka tarkoittaa seuraavia:Safka on seuraavien henkilöiden nimi:


title: RGD-33

text: RGD-33 (РГД-33, Ручная Граната Дьяконова обр. 1933 года, "Rutšnaja Granata Djakonova") oli neuvostoliittolainen toisessa maailmansodassa käytetty varsikäsikranaatti. Se kehitettiin vuonna 1933 ensimmäisessä maailmansodassa käytetystä mallin 1914 kranaatista.


title: RGD-33

text: Kranaatin räjähdeosa sisälsi noin 200 grammaa TNT-räjähdysainetta, koko kranaatti oli noin 200 mm pitkä ja painoi noin 600 grammaa. Sen heittoetäisyys oli 35–40 metriä ja sytytysviive oli kolmesta ja puolesta sekunnista neljään sekuntiin. Sirpaleiden vaikutussäde oli noin 15 metriä, mutta yksittäiset sirpaleet saattoivat lentää jopa 100 metrin päähän. Kranaatti voitiin varustaa metallisella 100 grammaa painavalla lisävaipalla sirpalemäärän lisäämiseksi ja vaikutusetäisyyden lisäämiseksi noin 30 metriin.


title: RGD-33

text: RGD-33 oli monimutkainen valmistaa ja käyttää, ja se korvattiin myöhemmin sodan aikana RG-42 munakäsikranaatilla.


title: RGD-33

text: Venäjän presidentti Boris Jeltsin räjäytti 11-vuotiaana vasemman kätensä peukalon ja etusormen irti purkaessaan RGD-33-kranaattia, jonka hän oli varastanut asevarastosta.


title: Aion (albumi)

text: Aion on CMX-yhtyeen kymmenes studioalbumi, joka julkaistiin marraskuussa 2003. "Aion" oli listaykkösenä Suomen albumilistalla kahden viikon ajan ja myi kultaa. Albumin kappaleiden sanoituksissa keskeisenä teemana on paholainen. A. W. Yrjänän mukaan ”lauluista tuli kuva pahuudesta, saatanasta meissä. Kaikesta, mitä ei voi ikinä tietää.” Albumi sai ylistävät arvostelut.


title: Aion (albumi)

text: Sävellykset ja sovitukset CMX, sanoitukset A. W. Yrjänä.


title: Havaianas

text: Havaianas [avaianas] on brasilialainen kenkiä myyvä yritys, joka on tunnettu parhaiten kumisista varvassandaaleistaan.


title: Havaianas

text: Havaianakset luotiin vuonna 1962, jonka jälkeen niitä on valmistettu yli kaksi miljardia paria. Brasilian lisäksi niitä myydään Yhdysvalloissa, Euroopassa ja Australiassa.


title: Havaianas

text: Sandaalin ulkoasu sai vaikutteita japanilaisten kimonon kanssa käytettävistä zōri-sandaaleista. Yhä edelleen Havaianakset tunnetaan tästä yksinkertaisesta, kahdesta isovarpaan väliin yhtyvän remmin muotoilustaan. Eri värivaihtoehtojen ja kuviontien lisäksi Havaianaksia saa nykyään myös korkeakorkoisina versioina.


title: Wojciech Fortuna

text: Wojciech Fortuna (s. 6. elokuuta 1952 Zakopane) on puolalainen mäkihypyn olympiavoittaja.


title: Wojciech Fortuna

text: Suurelle yleisölle tuntematon 19-vuotias Fortuna voitti yllättäen Sapporon olympiakisoissa 1972 suurmäen kultamitalin. Hän hyppäsi kilpailun ensimmäisellä kierroksella 111-metrisen hypyn, kahdeksan metriä pidemmälle kuin seuraavaksi pisin hyppy, ja vaikka hän toisella kierroksella pääsi vain 87,5 metriin, riittivät hänen pisteensä voittoon 0,1 pisteen erolla sveitsiläiseen Walter Steineriin. Muutamaa päivää aiemmin normaalimäen kilpailussa Fortuna sijoittui kuudenneksi. Fortunan voittoa pidettiin onnenkantamoisena, eikä hän enää sen jälkeen kyennyt vastaavan tasoisiin saavutuksiin. Osuvasti hänen nimensä "Fortuna" tarkoittaa onnea, onnekasta sattumaa.


title: Wojciech Fortuna

text: Fortuna oli 38 vuoden ajan Puolan ainoa olympiavoittaja talviolympialaisissa, kunnes vuonna 2010 Justyna Kowalczyk voitti kultaa 30 kilometrin perinteisen hiihtotavan yhteislähtökisassa.


title: Ben Stiller

text: Benjamin Edward Meara ”Ben” Stiller (s. 30. marraskuuta 1965 New York, New York) on yhdysvaltalainen koomikko, näyttelijä ja elokuvaohjaaja. Näyttelijänä hän on esiintynyt esimerkiksi elokuvissa "Perhe on painajainen", "Sekaisin Marista" ja "Zoolander". Stillerin ohjaustöitä ovat muun muassa "Reality Bites", "Sähköputkimies" ja "Tropic Thunder". Hänellä on myös ollut televisiossa oma Emmy-palkittu sketsisarjansa nimeltä "The Ben Stiller Show".


title: Ben Stiller

text: Vuonna 2010 Forbes julkaisi ”Hollywood’s Animation A-List” -listan, jossa lueteltiin kymmenen menestyksekkäintä Hollywood-näyttelijää animaatioiden parissa. Menestys mitattiin elokuvien lipputulojen perusteella. Stiller oli listalla jaetulla seitsemännellä tilalla yhdessä Tom Hanksin kanssa.


title: Ben Stiller

text: Stillerin vanhemmat ovat näyttelijä-koomikot Jerry Stiller (s. 1927) ja Anne Meara (1929–2015).


title: Ben Stiller

text: Stiller on juutalainen ja hänen perheensä juhliin kuuluivat joulun lisäksi myös hanukka ja bar mitsva. Stiller kasvoi showbisneksen ympärillä ja kiinnostui elokuvien tekemisestä jo nuorena. Lapsena hän teki Super 8-elokuvia yhdessä vanhemman siskonsa Amyn sekä ystäviensä kanssa. Tuolloin Stiller alkoi myös näytellä lastenteatterissa ja teki debyyttinsä televisiossa 9-vuotiaana lyhytikäisessä sarjassa "Kate McShane", jossa hänen äitinsä näytteli. Stiller opiskeli elokuvantekoa Kalifornian yliopistossa, mutta jätti collegen kesken ja muutti takaisin New Yorkiin, jossa hän kävi draamatunneilla ja koekuvauksissa. Lukioaikana Stiller kiinnostui myös sketsien teosta. Hänen uransa alkoi pienestä roolista saippuasarjassa "Guiding Light", kun hän oli 15-vuotias. Stiller alkoi esiintyä "Saturday Night Live" -ohjelmassa vuonna 1989 ja teki muutamia lyhytelokuvia, ennen kuin sai oman televisio-ohjelmansa vuonna 1992. Ohjelma kantoi nimeä "The Ben Stiller Show". 1990-luvun alussa Stiller sai myös ohjattavakseen ensimmäisen teatterielokuvansa "Reality Bites".


title: Ben Stiller

text: Ben Stiller seurusteli uransa alkuaikoina muun muassa Jeanne Tripplehornin, Calista Flockhartin ja Amanda Peetin kanssa. 13. toukokuuta 2000 hän avioitui näyttelijä Christine Taylorin kanssa. Pariskunnalla on kaksi lasta, tytär Ella Olivia (s. 9. huhtikuuta 2002) ja poika Quinlin Dempsey (s. 10. heinäkuuta 2005).


title: Ben Stiller

text: Stillerillä diagnosoitiin vuonna 2014 eturauhassyöpä. Se leikattiin, ja hän on toipunut sairaudestaan.


title: Yukio Kasaya

text: Yukio Kasaya (s. 17. elokuuta 1943 Yoichi, Hokkaido) on japanilainen mäkihypyn olympiavoittaja, jonka uran parhaat vuodet ajoittuivat 1970-luvun alkuun.


title: Yukio Kasaya

text: Kasaya kilpaili jo 1960-luvulla kaksissa olympialaisissa ilman menestystä: Innsbruckissa 1964 hän sijoittui 11:nneksi isossa mäessä ja 23:nneksi pienessä mäessä, ja Grenoblessa 1968 hän oli 20:s isossa mäessä ja 23:s pienessä mäessä. Vysoké Tatryn MM-kilpailuissa 1970 Kasaya saavutti normaalimäen kilpailusta hopeaa.


title: Yukio Kasaya

text: Keski-Euroopan mäkiviikolla 1971–1972 Kasaya voitti kolme ensimmäistä osakilpailua ylivoimaisesti ja johti kokonaiskisaa yli 50 pisteen erolla. Ennen neljättä, Bischofshofenin päätöskilpailua, Japanin joukkue lähti kuitenkin kotimaahansa keskittymään olympialaisia varten. Sapporon olympialaisissa japanilaiset ottivat Kasayan johdolla pienestä mäestä kolmoisvoiton. Isossa mäessä Kasaya sijoittui seitsemänneksi.


title: Yukio Kasaya

text: Innsbruckin olympialaisissa 1976 Kasaya sijoittui vielä pienessä mäessä 16:nneksi ja suurmäessä 17:nneksi. Sittemmin hän on toiminut mäkihyppytuomarina.


title: Owen Wilson

text: Owen Cunningham Wilson (s. 18. marraskuuta 1968 Dallas, Texas) on yhdysvaltalainen näyttelijä ja käsikirjoittaja, joka tunnetaan useista rooleistaan ja taipuneesta nenästään. Hän oli Oscar-ehdokkaana käsikirjoituksestaan "Royal Tenenbaums" -elokuvaan. Owen Wilson esiintyy usein samoissa elokuvissa Ben Stillerin kanssa.


title: Owen Wilson

text: Vuonna 2010 Forbes julkaisi listan ”Hollywood’s Animation A-List”, jossa lueteltiin kymmenen Hollywoodin menestyksekkäintä animaatioiden ääninäyttelijää lipputulojen perusteella mitattuna. Wilson oli listalla jaetulla kolmannella sijalla yhdessä Jack Blackin kanssa.


title: Owen Wilson

text: Wilsonin vanhemmat ovat Laura Cunningham ja Robert Wilson. Hänen veljensä Andrew ja Luke ovat myös näyttelijöitä. Wilsonin sukujuuret ovat Irlannista.


title: Owen Wilson

text: Wilson seurusteli näyttelijä Kate Hudsonin kanssa 2008–2009. Hänellä on vuonna 2011 syntynyt poika yhdessä entisen naisystävänsä Jade Duellin kanssa. Vuonna 2014 Wilson sai toisen pojan Caroline Lindqvistin kanssa.


title: Owen Wilson

text: Wilson on kärsinyt mielenterveysongelmista. 26. elokuuta 2007 hän joutui sairaalahoitoon itsemurhayrityksen jälkeen. Wilson oli ottanut yliannoksen lääkkeitä ja viiltänyt molemmat ranteensa auki.


title: Stephen Heller

text: Stephen Heller (15. toukokuuta 1813 - 14. tammikuuta 1888) oli unkarilainen säveltäjä ja pianisti. Hänet lähetettiin 9-vuotiaana opiskelemaan Carl Czernyn johdolla. Vuonna 1838 Heller muutti Pariisiin, jossa hän elätti itsensä työskentelemällä opettajana, säveltäjänä ja kirjailijana. Suurin osa Hellerin sävellyksistä on pianomusiikkia.


title: Viron lippu

text: Viron lippu ( tai "sinimustvalge" eli sinimustavalkoinen) on Viron tunnus vaakunan ja kansallislaulun ohella. Se koostuu kolmesta vaakasuorasta palkista, joiden värit ovat ylhäältä alaspäin sininen, musta ja valkoinen ja sen suhteet ovat 7:11. Lipun sininen väri kuvaa taivasta tai uskollisuutta ja lojaaliutta. Musta kuvaa menneisyyden synkkiä kärsimyksiä tai maata. Valkoinen kuvaa lunta tai toivoa.


title: Viron lippu

text: Joukko tarttolaisia opiskelijoita yritti vuonna 1881 perustaa Vironia-nimisen opiskelijajärjestön, jonka väreiksi oli valittu valkoinen, musta ja sininen. Perustaminen ei onnistunut. Kolme vuotta myöhemmin lipun otti ensimmäisenä käyttöön Eesti Üliõpilaste Selts (Viron ylioppilasseura). Se vihittiin 4. kesäkuuta 1884 Otepään pappilassa.


title: Viron lippu

text: Lipusta tuli nopeasti Viron kansallismielisyyden ja kansallisen vapauden symboli. Sini-musta-valkeaa lippua käytettiin yleisesti virolaisten kansallislippuna vuoden 1905 vallankumouksen aikana ja vallankumousta seuranneina vuosina. Viron epäviralliseksi kansallislipuksi se tuli Viron itsenäisyysjulistuksen myötä 24. helmikuuta 1918 ja vahvistettiin Viron tasavallan valtiolipuksi yhdeksän kuukautta itsenäistymisen jälkeen 21. marraskuuta 1918. Ensimmäisen kerran lippu nostettiin kansallisena symbolina Pikk Hermannin torniin 12. joulukuuta 1918. Laki valtiolipusta annettiin 27. heinäkuuta 1922. Lipun täyttäessä 50 vuotta vuonna 1934 järjestettiin valtakunnallisia juhlia lipun kunniaksi..


title: Viron lippu

text: Neuvostoliitto kielsi lipun käytön miehitettyään Viron kesäkuussa 1940. Viron ollessa vielä itsenäinen 21. kesäkuuta 1940 lippu otettiin alas sen symbolisimmasta paikasta, Pikk Hermannin tornista. Seuraavana päivänä, 22. kesäkuuta, se nostettiin punalipun myötä takaisin. Trikolori katosi lopullisesti 27. heinäkuuta 1940, ja se korvattiin Viron sosialistisen neuvostotasavallan lipulla.


title: Viron lippu

text: Saksan miehityksen aikana 1941–1944 lippu hyväksyttiin virolaisten kansallislipuksi, mutta ei Viron kansallislipuksi saati valtiolipuksi, koska Saksa ei hyväksynyt Viron itsenäisyyttä, niin kuin ei ollut hyväksynyt ensimmäisen maailmansodankaan aikana. Lipun käyttö yksityisten kansalaisten osalta oli kuitenkin käytännössä vapaata. Saksan joukkojen vetäydyttyä Tallinnasta Viron lippu liehui 21. syyskuuta 1944 vuorokauden ajan Pikk Hermannin tornissa ennen Neuvostoliiton joukkojen saapumista.


title: Viron lippu

text: Toisen neuvostomiehityksen myötä syyskuussa 1944 kansallislipun ja sen värien käyttö kiellettiin jälleen ankaran rangaistuksen uhalla. Neuvostomiehityksen vuosikymmeninä Viron sosialistisen neuvostotasavallan valtiolippuna oli muiden neuvostotasavaltojen tapaan Neuvostoliiton lipusta johdettu punalippu. Ensimmäinen versio oli käytössä vuosina 1940-1941 ja 1944-1953. Toinen versio vuosina 1953-1990. Neuvostovallan alkaessa murentua 1980-luvun lopulla kansallislippua alettiin käyttää vuoden 1987 lokakuusta alkaen enenevästi myös julkisesti. Aluksi lipun käyttö yritettiin neuvostoviranomaisten taholta estää, mutta heikentynyt hallinto ei siihen enää kyennyt. Vuoden 1988 keväästä alkaen kansallislippua käytettiin jälleen avoimesti ja vapaasti. Lokakuun 20. päivänä 1988 Viron sosialistisen neuvostotasavallan korkein neuvosto vahvisti sini-musta-valkean lipun Viron kansallislipuksi ja itsenäisyyspäivänä 24. helmikuuta 1989 se nostettiin Pikk Hermannin torniin, korvaamaan tornissa neuvostomiehityksen vuosina liehuneen punalipun. Toukokuun 8. päivänä 1990 Viron sosialistisen neuovostotasavallan korkein neuvosto vahvisti Viron kansallisväreiksi sinisen, mustan ja valkoisen. Kaksi kuukautta myöhemmin, elokuun 7. päivänä 1990 Viron tasavallan korkein neuvosto vahvisti kansallislipun lopulta myös Viron valtiolipuksi. Kaksi vuotta myöhemmin, 7. heinäkuuta 1992, riigikogu vahvisti lipun värit ja mittasuhteet. Tällä hetkellä voimassa olevat säädökset Viron lipusta sisältyvät 5. huhtikuuta 2005 vahvistettuun lakiin Viron lipusta (Eesti lipu seadus).


title: Viron lippu

text: Ensimmäinen lippu ommeltiin vuonna 1884 Põltsamaalla kolmesta silkkikangaspalasta. Se on nykyään Viron tärkeimpiä kansallisaarteita ja sitä säilytetään Viron kansallismuseossa. Neuvostoliiton miehitettyä Baltian maat vuonna 1940, lippua piiloteltiin siirtämällä sitä kätköpaikasta toiseen. Vuonna 1943 saksalaismiehityksen aikana lippu piilotettiin Tarton seudulla rakenteilla olleen maalaistalon piipun perustuksiin. Kätköpaikka oli vain muutaman henkilön tiedossa. Talo säästyi sodan tuhoilta. Neuvostovallan palattua sodan jälkeen maalaistalon omistajaperhe häädettiin ja sinne muutti kolhoosilaisia. Viron itsenäistyttyä kätköpaikka paljastettiin ja lippu kaivettiin taas esiin piilostaan.


title: Viron lippu

text: Virossa on kolmetoista vuotuista liputuspäivää:


title: Viron lippu

text: Lisäksi virallisia liputuspäiviä ovat valtiolliset vaalipäivät.


title: Karoteenit

text: Karoteenit on fotosynteesissä tarvittavia oransseja väriaineita. Karoteenit ja ksantofyllit kuuluvat karotenoideihin. Tunnetuimpia karoteeneja ovat alfa-, beeta-, gamma- ja delta-karoteeni sekä lykopeeni. Karoteeneja tunnetaan yli 600 erilaista. Alfa-, beeta- ja delta-karoteeni ovat A-vitamiinin esiasteita.


title: Beetakaroteeni

text: Beetakaroteeni on antioksidantti, joka on A-vitamiinin esiaste. Esimerkiksi porkkana sisältää runsaasti luonnollista beetakaroteenia. Synteettistä beetakaroteenia ja karotenoideja käytetään elintarvikkeiden lisäaineena E-koodilla E 160a.


title: Beetakaroteeni

text: Saksalainen kemisti Heinrich Wilhelm Ferdinand Wackenroder eristi ensimmäisenä beetakaroteenin porkkanasta vuonna 1831. Beetakaroteenin kemiallisen kaavan selvitti 1907 saksalainen kemisti Richard Martin Willstätter yhdessä assistenttinsa Walter Miegin kanssa. Willstätter sai Nobelin kemianpalkinnon vuonna 1915. Yhdisteen rakenteen määritteli vuonna 1931 Paul Karrer, joka sai Nobelin kemianpalkinnon vuonna 1937 osittain näistä tutkimuksistaan.


title: Beetakaroteeni

text: Synteettisen beetakaroteenin on havaittu lisäävän kuolleisuutta tupakoitsijoilla. Sen sijaan antioksidanttipitoinen ruoka on yleensä terveellistä (ks. antioksidanttiparadoksi).


title: Arnfinn Bergmann

text: Arnfinn Bergmann (14. lokakuuta 1928 Trondheim, Norja – 13. helmikuuta 2011) oli norjalainen mäkihyppääjä.


title: Arnfinn Bergmann

text: Bergman voitti 1950 Lake Placidin MM-kisoissa pronssia. Kaksi vuotta myöhemmin, 23-vuotiaana, Oslon olympialaisissa yli 130 000 -päisen kotiyleisönsä edessä Holmenkollenilla hän voitti olympiakultaa.


title: Arnfinn Bergmann

text: Norjan mestaruuden Bergmann voitti vuosina 1952, 1953 ja 1958. Tammi-helmikuussa 1955 hän voitti Sveitsin mäkiviikon. Mäkihyppyuransa hän lopetti vuonna 1959.


title: Michelangelo Abbado

text: Michelangelo Abbado (22. syyskuuta 1900 - 24. syyskuuta 1979) oli italialainen viulisti ja säveltäjä. Myös hänen pojistaan, Claudio ja Marcello tuli muusikkoja, ja Michelangelo Abbado antoi heille heidän ensimmäiset soittotuntinsa. Vuonna 1934 Michelangelo Abbado julkaisi viulunsoiton oppikirja "Tecnica dei suoni armonicin".


Liettuan sosialistinen neuvostotasavalta (, ) eli Liettuan SNT (, ) oli vuodesta 1940 vuoteen 1990 yksi Neuvostoliittoon kuuluneista neuvostotasavalloista.


title: Liettuan sosialistinen neuvostotasavalta

text: Neuvostoliiton miehitettyä Liettuan 12. kesäkuuta 1940 maalle annettiin 21. heinäkuuta 1940 nimeksi Liettuan SNT. Alun perin Liettuan SNT perustettiin jo paljon aikaisemmin joulukuussa 1918, kun Liettuan kommunistisen puolueen ensimmäinen kongressi oli pidetty 1. lokakuuta samana vuonna.


text: Molotov–Ribbentrop-sopimuksen mukaan Liettua kuului Neuvostoliiton etupiiriin ja maasta tuli järjestyksessä 14. neuvostotasavalta. Saksan valtakunta miehitti Liettuan sosialistisen neuvostotasavallan operaatio Barbarossan alkuvaiheessa ja Wehrmachtin sotilashallinnon jälkeen liitti sen siviilihallintoonsa Liettuan päähallintopiirinä. Vuonna 1941 alkaneen saksalaismiehityksen jälkeen neuvostovalta palautettiin 1944.


text: Iso-Britannia, Yhdysvallat ja monet muut länsivallat pitivät Liettuan miehitystä laittomana. Sodan aiheuttamien menetysten lisäksi Josif Stalinin kaudella vuoteen 1953 mennessä tuhansia ihmisiä tapettiin ja kymmeniätuhansia karkotettiin Siperiaan. Liettuan vastarintaliike oli 1944–1948 Neuvostoliiton toiseksi voimakkain heti Länsi-Ukrainan vastarintaliikkeen jälkeen.


text: Liettuan kommunistisen puolueen johto pyrki hillitsemään Liettuan sosialistisen tasavallan teollistamista, jotta sinne ei olisi muuttanut työläisiksi ja toimihenkilöiksi väkeä muualta Neuvostoliitosta. Tämän vuoksi Baltian itsenäistyessä uudelleen venäjänkielisten osuus Liettuan väestöstä oli vain 8%, minkä vuoksi Liettuan täydet kansalaisoikeudet voitiin myöntää koko väestölle asettamatta venäjänkieliselle väestölle samanlaisia kansalaisuusehtoja kuin Latviassa ja Virossa, joissa venäjänkielisten osuus oli moninkertainen.


text: Liettua julistautui uudelleen itsenäiseksi 11. maaliskuuta 1990, ensimmäisenä Baltian maista.


title: Viktor Platan

text: Viktor Platan (16. lokakuuta 1919 Lappeenranta - 12. tammikuuta 2013 Lahti ) oli suomalainen nykyaikainen viisiottelija. Hän oli kuten useimmat ennen vuotta 1948 aloittaneista viisiottelijoista ammatiltaan upseeri.


title: Viktor Platan

text: Lontoon olympiakisoissa vuonna 1948 Platan sijoittui nykyaikaisessa viisiottelussa kymmenenneksi. St. Moritzin talviolympialaisissa 1948 hän osallistui ainoana suomalaisena kisoissa näytöslajina olleeseen talviviisiotteluun. Hän joutui keskeyttämään kilpailun kaaduttuaan syöksylaskussa niin, että menetti tajuntansa. Kilpailun 14 osanottajan joukossa hänen sijoituksekseen merkittiin kuitenkin 13:s.


title: Rick DiPietro

text: Rick DiPietro (s. 19. syyskuuta 1981 Winthrop, Massachusetts, Yhdysvallat) on yhdysvaltalainen uransa lopettanut jääkiekkomaalivahti, joka pelasi vuodet 2000–2013 NHL-liigassa New York Islandersin joukkueessa. Hän on NHL:n keväältä . Islanders teki DiPietron kanssa 15-vuotisen sopimuksen, joka sitoi hänet joukkueeseensa aina vuoteen 2022 asti. DiPietron kärsittyä lukuisista loukkaantumisista, sopimus ostettiin ulos kesällä 2013.


title: Rick DiPietro

text: Islanders varasi DiPietron vuoden 2000 . Hän oli koko varaustilaisuuden ensimmäinen varattu pelaaja. DiPietrosta tuli ensimmäinen maalivahti, joka on varattu NHL:ään varaustilaisuuden ensimmäisenä pelaajana.


title: Rick DiPietro

text:
Ensimmäisellä NHL-kaudellaan Rick sai kohtalaisesti vastuuta ja pääsi kentälle 20 ottelussa. Hän pelasi kauden aikana myös IHL-joukkue Chicago Wolvesissa. Kauden 2001–2002 hän joutui pelaamaan Islandersin farmijoukkueessa Bridgeport Sound Tigersissa AHL-liigassa hankkien lisää kokemusta. Vielä seuraavan kauden Rick hankki kokemusta ollen lähinnä kakkosmaalivahtina, pelaten kuitenkin kymmenessä ottelussa.
Kaudella 2003–2004 DiPietro sai murtauduttua NHL:n ykkösvahtien joukkoon syrjäyttäen edellisen kauden ykkösvahtina toimineen Garth Snow'n. Rick pelasi joukkueensa 82 ottelusta 51, voittaen niistä 23. Hän saavutti kauden aikana uransa ensimmäisen nollapelinsä pitäen maalinsa puhtaana viidessä ottelussa kauden aikana.


title: Rick DiPietro

text: DiPietro monen muun NHL-kiekkoilijan tavoin piti taukoa pelaamisesta kauden 2004–2005 NHL:n aikana, mutta palasi kaudelle 2005–2006 Islandersin ykkösvahdiksi. Tuolla kaudella hän oli Islandersin selkeä ykkösvahti pelaten 63 ottelua torjuntaprosentilla 90,0%. Voittoja kertyi 30 ja "Dippy" merkkautti tilastoihinsa jopa kaksi syöttöpistettä. DiPietro teki syyskuussa 2006 Islandersin kanssa 15 kautta kestävän jatkosopimuksen. Vuoteen 2022 asti DiPietron Islandersissa pitävä sopimus on kaikkien aikojen pisin.


title: Rick DiPietro

text: Kaudella 2006–2007 DiPietro alkoi täyttää hänelle asetettuja toiveita. Hän oli viemässä joukkuettaan NHL:n pudotuspeleihin torjuen 32 voitto-ottelua torjuntaprosentin ollessa 91,9%. Pudotuspeleissä vastaan tuli Buffalo Sabres, joka eteni jatkopeleihin voitoin 4–1. Kauden lopulla DiPietro kärsi jonkin verran loukkaantumisista, mutta toipui kuitenkin torjuntavireeseen juuri ennen pudotuspelejä. Tilastojen valossa 2006–2007 on ollut hänen uransa paras kausi NHL:ssä.


title: Rick DiPietro

text: 5. maaliskuuta 2007 DiPietro torjui 56 laukausta 2–1 tappioon päättyneessä ottelussa New York Rangersia vastaan. Se on Islandersin historian suurin yhden ottelun torjuntamäärä. Edellinen ennätys oli 55 torjuntaa ja sitä piti hallussaan Félix Potvin sekä Billy Smith.


title: Rick DiPietro

text:
Marraskuussa 2007 New York Rangersia vastaan DiPietro sai tilastoihinsa 100. voittonsa NHL-urallaan.
Kaudella 2010–2011 DiPietro kärsi jälleen loukkaantumisista. Hän sai kasvoihin murtuman tapeltuaan ottelussa Pittsburgh Penguinsin maalivahdin Brent Johnsonin kanssa. DiPietro pelasi kauden 2010–2011 aikana yhteensä vain 26 ottelua, joista voittoja tuli kahdeksan. Torjuntaprosentti jäi vaatimattomaan lukemaan 88,6 ja päästettyjen maalien keskiarvo oli 3,44.


title: Rick DiPietro

text:
DiPietro tunnetaan maalivahdiksi loistavana mailankäsittelijänä. Hän osaa lukea joukkueensa hyökkäyksiin lähdöt ja syöttää oikeaan paikkaan. Kauden 2010–2011 jälkeen Rickin tilastoihin oli merkattu NHL:ssä 17 syöttöpistettä. "DP" tunnetaan myös raudanlujasta asenteesta ja hyvästä paineensietokyvystä. Viimeisimpinä vuosina DiPietro kärsi paljon erilaisista loukkaantumisista.
Hän pelasi kausien 2008–2009, 2009–2010 ja 2010–2011 aikana yhteensä vain 39 ottelua.


title: Rick DiPietro

text: Rick DiPietro oli Yhdysvaltain maajoukkueen ykkösvahti Torinon talviolympialaisissa 2006. Yhdysvallat hävisi Suomelle puolivälierässä ja jäi ulos mitalipeleistä.


title: Kauppatieteet

text: Kauppatieteisiin luetaan useimmat kauppakorkeakouluissa tai yliopistojen kauppatieteellisissä yksiköissä opetettavat aineet.


title: Kauppatieteet

text: Kauppatieteellinen koulutus alkoi Suomessa, kun Hanken perustettiin vuonna 1908 ja Kauppakorkeakoulu (nykyisin Aalto-yliopiston kauppakorkeakoulu) 1911. Sittemmin kauppakorkeakouluja, tai kauppatieteitä opettavia ja tutkivia yksiköitä ja laitoksia on perustettu useita lisää.


title: Kauppatieteet

text: Kauppatieteiden tutkimukselle ja opetukselle on leimallista kansainvälisyys, aivan kuten kauppatieteen tutkimat ilmiötkin ovat. Suuri osa tutkimuksista julkaistaan nykyään englannin kielellä. Myös yliopistollisena oppimateriaalina käytetään paljon englanninkielistä kirjallisuutta.


title: Kauppatieteet

text: Kauppatieteellisiä tutkintoja ovat ylimmästä lukien kauppatieteiden tohtori, lisensiaatti, maisteri () ja kandidaatti. Alan perustutkintona on kauppatieteiden maisterin tutkinto, jonka suorittaneelle yliopisto antaa oikeuden käyttää ekonomin arvonimeä. Viime vuosikymmenten aikana alan perustutkinnon nimi on vaihdellut: ennen ekonomi oli tutkinto ja kauppatieteiden maisteri arvonimi.


title: Kauppatieteet

text: Suomen Ekonomien palkkatasotutkimuksen mukaan lokakuussa 2017 kokopäivätöissä olleen ekonomin keskiarvopalkka oli ilman tulospalkkioita 5 736 €/kk ja mediaanipalkka oli 5 000 €/kk. Vastavalmistuneen kauppatieteilijän mediaanipalkka oli 3 095 €/kk.


title: Kauppatieteet

text: Kauppatieteitä opiskelleet voivat toimia monenlaisissa tehtävissä. Yleisiä ammattinimikkeitä ovat muun muassa johtaja, talouspäällikkö, toimitusjohtaja, tilintarkastaja, yritysjärjestelyasiantuntija ja yrittäjä. Työpaikat ovat yleensä yrityksissä.


title: Kauppatieteet

text: Suomen kauppatieteilijöille oli vuoden 2012 alussa yhteensä 120 eri koulutusohjelmaa maisteriopiskelijoille. Tutkimusta tehdään niistä aiheista, joita kyseisessä yliopistossa opetetaan, sillä yliopistossa koulutuksen on perustuttava tutkimukseen.


title: Kauppatieteet

text: Alan tieteellinen järjestö on Kauppatieteellinen Yhdistys ry. Suomen Akatemia rahoittaa liiketoimintaosaamisen hanketta, jonka tavoitteena on nostaa kauppatieteellinen osaaminen sovelluksissaan teknisen osaamisen rinnalle.


title: Kauppatieteet

text: Suomen Kauppakorkeakoulut (ABS) ry on Suomen kauppatieteellisten yliopistoyksiköiden yhdistys. ABS pyrkii kasvattamaan yhteistyötä sekä jäsentensä kesken että jäsenten ja yhteistyökumppaneiden välillä.


title: Kauppatieteet

text: Suomessa kauppatieteitä opetetaan kymmenessä eri yliopistossa ja kolmella sivukampuksella. Hankenia eli suomenruotsalaista kauppakorkeakoulua lukuun ottamatta kauppatieteitä opetetaan monitieteisissä yliopistoissa omissa yksiköissään.


title: Kauppatieteet

text:
Vuonna 2010 alaa opiskeli kandidaatin ja maisterin opetusohjelmissa 17 835 opiskelijaa ja 1 255 tohtoriopiskelijaa.
Lisäksi kauppatieteitä voi opiskella ulkomaisten yliopistojen Suomessa toimivissa yksiköissä. Näitä on mm. University of Readingillä (Henley Business School) sekä University of Northamptonilla (HELBUS).Kauppatieteet.fi - Kauppatieteiden yhteisvalinta


title: Tours

text: Tours [] on kaupunki Ranskan keskiosissa, Loirejoen varressa, Orléansin ja Atlantin rannikon välissä. Alue on tunnettua viininviljelyseutua. Toursissa oli 138 588 asukasta vuonna 2009. Toursin seudun ranskankieltä pidetään lähimpänä kirjakieltä olevana murteena.


title: Tours

text: Kaupungin keskustassa on paljon puistoja, ja sitä kutsutaan Ranskan puutarhakaupungiksi. Vanhassa kaupungissa on säilynyt keskiaikaisia taloja. Tyypillinen kattomateriaali on musta laattakivi pohjoisranskalaiseen tyyliin, erotuksena eteläranskalaisista tiilikatoista.


title: Tours

text: Tours toimii vuosittain pyöräilykilpailu Pariisi–Tours'n maalipaikkana. Paikallinen jääkiekkojoukkue Diables Noirs de Tours pelaa Ranskan pääsarjassa Ligue Magnus’ssa ja on voittanut maan mestaruuden 1980. Jalkapalloseura Tours FC pelaa Ranskan toiseksi korkeimmalla sarjatasolla, Ligue 2’ssa.


title: Suomen Puola-solidaarisuus

text: Puola-Solidaarisuus ry oli suomalainen yhdistys, jonka päämääränä oli tukea Puolan Solidaarisuus-ammattiyhdistysliikettä sen taistelussa vapaan ammattiyhdistystoiminnan ja demokratian puolesta Puolan kansantasavallassa 1980-luvulla.


title: Suomen Puola-solidaarisuus

text: Suomen Puola-solidaarisuus oli osa toimintaa suomettumispolitiikkaa vastaan. Kuvaavaa Suomen tuon ajan henkiselle ilmapiirille oli että ulkoministeriö muodosti niin sanotun mustan listan yhdistyksen jäsenistä. Ulkoministeri Pär Stenbäck tunnusti listojen keräämisen tammikuussa 1983.


title: Kurt Lindeman

text: Kurt Evald Rolf Lindeman (s. 1. tammikuuta 1932 Helsinki) on entinen suomalainen nykyaikainen viisiottelija, miekkailija ja ratsastaja.


title: Kurt Lindeman

text: Lindemanilla on olympiaedustuksia kahdessa eri urheilumuodossa. Roomassa 1960 hän sijoittui nykyaikaisen viisiottelun joukkuekilpailussa neljänneksi ja henkilökohtaisessa kilpailussa parhaana suomalaisena yhdeksänneksi. Helsingissä 1952 hän osallistui florettimiekkailuun ja Roomassa 1960 kalpamiekkailuun.


title: Kurt Lindeman

text: Vuonna 1958 Lindeman saavutti nykyaikaisen viisiottelun MM-kilpailuissa hopeaa henkilökohtaisessa kilpailussa ja pronssia joukkuekilpailussa. Samana vuonna hän voitti myös Ruotsin avoimen mestaruuden sekä henkilökohtaisessa kilpailussa että joukkuekilpailussa. Tuona vuonna hän sijoittui Suomen urheilutoimittajien Vuoden urheilija-äänestyksessä kahdeksanneksi ja sai Sportpressenin kultamitalin.


title: Kurt Lindeman

text: Suomen mestaruuden nykyaikaisessa viisiottelussa Lindeman voitti vuonna 1960 ja florettimiekkailussa vuonna 1973. Hän osallistui myös kenttäratsastuskilpailuihin ja voitti vuonna 1961 Suomen mestaruuden hevosella Oscarita.


title: Kurt Lindeman

text: Kilpauransa jälkeen Lindeman toimi muun muassa Suomen Miekkailuliiton toiminnanjohtajana vuodesta 1987 alkaen. Hän oli ammatiltaan upseeri ja jäi eläkkeelle everstiluutnanttina. Hän toimi YK:n sotilastarkkailijana Kashmirissa vuosina 1964–1965.


title: Kurt Lindeman

text: Kurt Lindemanin vaimo Irma Lindeman (omaa sukua Ivanoff) edusti Suomea miekkailun MM-kilpailuissa vuosina 1963 ja 1965. Heidän tyttäristään Mikaela Lindeman on kilpaillut pikajuoksussa ja Vivi Lindeman voimistelussa.


title: Kondylooma

text: Kondylooma eli visvasyylä () on tiettyjen papilloomavirusten aiheuttama sukupuolitauti. Kondolyyma aiheuttaa syylämäisiä ihomuutoksia, jotka esiintyvät lähinnä sukupuolielinten ja peräaukon alueella.


title: Kondylooma

text: Miehillä visvasyylä aiheuttaa kukkakaalimaisia syylämuodostelmia tai näppylöitä tavallisimmin terskan ja esinahan alueille, kun taas naisilla syylämuodostelmia ilmenee tavallisimmin emättimen, kohdunkaulan ja välilihan alueilla. Syyliä saattaa ilmetä myös peräaukon ympäristössä. Joskus syylät kutiavat tai erittävät visvaa. Oireet suun limakalvoilla ovat todella harvinaisia. Kondyloomat eivät ole aina suuria kukkakaalimaisia syyliä, vaan on myös litteitä kondyloomia tai näppylöitä, joita voi olla vaikea erottaa sukupuolielimien iholta.


title: Kondylooma

text: Monissa tapauksissa peniksen helmipapuloita tai talirauhasia, jotka ovat normaaleja ihomuutoksia sukupuolielimien iholla luullaan kondyloomiksi. Myös ontelosyyliä eli molluskoja luullaan kondyloomiksi. Ontelosyylä ei ole sukupuolitauti, mutta niitä on monissa tapauksissa sukupuolielimien iholla.


title: Kondylooma

text: Erilaisia papilloomaviruksia tunnetaan yli sata, joista noin 30 pystyy elämään sukupuolielimien limakalvoilla, joista virustyypit 15 -17 ovat suuren riskin HPV-tyyppejä. Osa viruksista on matalan riskin tyyppejä, joista etenkin HPV-tyypit 6 ja 11 aiheuttavat kondyloomia. Osa viruksista aiheuttaa hoitamattomana riskin sairastua kohdunkaulansyöpään, minkä vuoksi kondyloomapotilaiden on suositeltavaa otattaa papakokeita säännöllisesti. Kuitenkaan pahanlaatuiset syöpää aiheuttavat HPV-virustyypit eivät aiheuta näkyviä syyliä. Syöpäriski on myös syynä siihen, että kaikkia todettuja kondyloomatartuntoja seurataan, vaikka suurin osa tartunnoista häviää itsestään parin vuoden kuluttua tartunnasta.


title: Kondylooma

text: Naisilla kondylooma voidaan testata papakokeella tai HPV-dnatestillä. Verestä voidaan myös löytää HPV-vasta-aineita, mutta tämä testi ei ole luotettava, koska se antaa yleensä vääriä positiivisia tuloksia. Miehille voidaan tehdä myös irtosolutesti harjaamalla peniksen ihoa, mutta tätä ei tehdä muualla kuin yksityisellä puolella säästösyiden takia, koska kondylooma ei ole yleensä vaarallinen tauti ja koska oireet paranevat yleensä itsestään. Nykyään naisille on myös kotona otettava HPV-testi.


title: Kondylooma

text: Kondylooma tarttuu suorassa limakalvokosketuksessa sukupuoliyhdynnässä. Kondomi ei suojaa kondyloomalta, jos kondyloomia on alueilla, joita kondomi ei peitä. Kondylooman itämisaika on muutamasta viikosta jopa vuosiin. Arviolta noin 80 % ihmisistä on jossain vaiheessa elämäänsä saanut papilloomaviruksen; useimmat eivät vain ole tietoisia tartunnastaan, koska infektio on yleensä täysin oireeton ja paranee yleensä itsestään: vain noin 15 %:lla tartunnan saaneista tulee näkyviä oireita. HPV-infektio on yleisin sukupuoliteitse leviävä tartuntatauti, arviolta 4-5 kertaa klamydiatartuntaa yleisempi. Kondylooma ei aiheuta lapsettomuutta, vaan lapsettomuudelle altistaa klamydiatulehdus. Kondylooma ei haittaa raskaana ollessakaan eikä vaikuta synnyttämiseen.


title: Kondylooma

text: Jos virusmuutos ilmaantuu jo pidempään kestäneen parisuhteen aikana, kondomin käyttöä ei tarvitse aloittaa. Virus on todennäköisesti jo ehtinyt vaihtaa omistajaa tai tulee sen mahdollisesti tekemään joskus myöhemmin, kun aiemmin saatu tartunta aktivoituu sammuakseen jälleen kummaltakin osapuolelta ajan kuluessa. Oireiden parannuttua täytyy käyttää vähintään 6 kk kondomia satunnaisissa tai uusissa parisuhteissa.


title: Kondylooma

text: Papilloomaviruksia vastaan voi rokottautua. Näiden rokotusten teho on paras, kun ne otetaan ennen yhdyntöjen aloittamista. Rokottautuminen on mahdollista myöhemminkin. Suomessa on tällä hetkellä markkinoilla kaksi HPV-rokotetta: Gardasil ja Cervarix.


title: Kondylooma

text: Virusta tuhoavaa hoitoa ei ole, vaan hoidon tavoite on häiritsevien ihomuutosten poistaminen. Paikallishoitona käytetään imikimodi-voidetta tai podofyllotoksiinia, jota on saatavilla penslausliuoksena ja voiteena. Mikäli paikallishoito ei tehoa, hoitovaihtoehtoja ovat syylän kryoterapia, laserointi ja kirurginen poistaminen. Syylät voivat kuitenkin kasvaa uudelleen hoidon jälkeen.


title: Kondylooma

text: Ilmankin hoitoa infektio paranee useimmiten itsestään elimistön oman immuunipuolustusjärjestelmän aktivoituessa. Suurin osa tartunnoista parantuu viimeistään kahden vuoden kuluessa tartunnasta. Tupakoimattomilla paraneminen tapahtuu yleensä nopeammin. Jos potilaalla ei ole ollut 6 kuukauteen oireita, niin hän voi pitää itseään terveenä. HIV-potilailla tai muilla, joilla elimistön immuniteettikyky on jostain syystä heikko, kondyloomat ei välttämättä parane, mutta yleensä terveillä alle 40-vuotiailla paraneminen tapahtuu spontaanisti. Paranemisen nopeus riippuu yksilöllisistä eroista immuunipuolustuksessa: se voi kestää 6-12 kuukautta, joskus vieläkin pidempään. Virusta vastaan kehittyy immuniteetti, joka estää saman virustyypin tarttumista uudelleen, aivan kuten vesirokonkin voi sairastaa vain kerran. On myös mahdollista, että virustartunta ei havaittavien muutosten kadottua välttämättä olekaan poistunut elimistöstä kokonaan, vaan arviolta vajaa viidennes tai mahdollisesti vain kymmenesosa tartunnan saaneista jää viruksen kantajaksi.


title: Olavi Salminen

text: Olavi Ilmari Sysinoro (ent. Salminen, 15. lokakuuta 1920 Turku – 4. elokuuta 1999 Turku) oli suomalainen nykyaikainen viisiottelija. Viisiottelun lisäksi hän kilpaili kansallisella tasolla uinnissa, voimistelussa, ammunnassa ja ampumahiihdossa.


title: Marillion

text: Marillion on brittiläinen Aylesburyssa, Buckinghamshiressa vuonna 1979 perustettu rock-yhtye. Marillion on julkaissut 15 studioalbumia ja sen ura jaetaan yleensä kahteen osaan: ensimmäiseen neljään albumiin, joilla mukana oli yhtyeen alkuperäinen laulaja ja keulahahmo Fish (Derek Dick), ja tämän lähdön (loppuvuodesta 1988) jälkeiseen aikaan, jolloin laulajana on toiminut Steve Hogarth. Yhtyeen tyyli on muuttunut alkuvuosien jälkeen, Fishin aikaista Marillionia pidettiin proge-yhtyeenä. Marillion on myynyt levyjään n. 15 miljoonaa kappaletta maailmanlaajuisesti.


title: Marillion

text: Marillion perustettiin vuonna 1979. Alkuun yhtyeen nimi oli Silmarillion J. R. R. Tolkienin "Silmarillion"-teoksen mukaan, mutta nimi lyhennettiin nykyiseen muotoonsa tekijänoikeussyistä vuonna 1980. Yhtye julkaisi ensimmäisen singlensä, "Market Square Heroesin" vuonna 1982. Marillionin ensimmäinen albumi, "Script for a Jester's Tear" ilmestyi seuraavana vuonna. Toisella albumilla, "Fugazilla" (1984) oli edeltäjäänsä hieman elektronisempi soundi. Marraskuussa 1984 Marillionilta ilmestyi livelevy "Real to Reel", jonka kappaleet oli äänitetty saman vuoden maaliskuun ja heinäkuun välisenä aikana.


title: Marillion

text: Marillionin kolmas studioalbumi, "Misplaced Childhood" (1985) oli yhtyeen siihenastisen uran kaupallisesti suurin menestys. Albumi nousi Isossa-Britanniassa listaykköseksi. Yhtyeen neljäs studioalbumi, "Clutching at Straws" julkaistiin vuonna 1987. Clutching at Strawsin julkaisun jälkeen Marillionin keulahahmo, laulaja Fish (oik. Derek William Dick) jätti yhtyeen. Hänet korvasi vuonna 1989 Steve Hogarth, joka oli aiemmin ollut mukana muun muassa The Europeans -yhtyeessä. Fishin aikaan Marillionin musiikki oli Genesiksen ja Pink Floydin tyylistä progressiivista rockia, mutta hänen lähdettyään yhtye alkoi soittaa paremmin indie rockiksi luokiteltavaa musiikkia.


title: Marillion

text:
Fishin lähdön jälkeen Marillionin levymyynti ei enää ole saavuttanut alkuaikojen lukemia. Näin ollen levyjätti EMI ei enää ollut kiinnostunut uusimaan yhtyeen sopimusta vuoden 1995 "Afraid of Sunlightin" jälkeen. Uusi sopimus syntyi selvästi pienemmän Castle Recordsin kanssa, jonka resurssit Marillionin levyjen tekoon ja markkinointiin olivat EMI:iin verrattuna paljon pienemmät. Kun Castlelta ei uuden sopimuksen ensimmäisen levyn, "This Strange Engine"n jälkeen irronnut varoja levyä seuranneen kiertueen ulottamiseen Yhdysvaltoihin asti, alkoi bändin tähän asti ainutlaatuinen yhteistyö faniensa kanssa - kuultuaan kiertueen peruuntumisesta Marillionin amerikkalaiset fanit keräsivät internetissä yhtyeelle 60 000 dollaria kiertueen järjestämiseen.
Tästä kokemuksesta rohkaistuneena Marillion päätyi kolme vuotta myöhemmin toistaiseksi ainutkertaiseen kokeiluun sopimuksen Castle Recordsin kanssa ollessa katkolla; uuden levytyssopimuksen sijaan Marillion keräsi rahat seuraavan albumin tekoon tarjoamalla faneille mahdollisuutta tilata ja maksaa levy jo ennen äänitysten alkua, noin vuotta ennen odotettua julkaisuajankohtaa. Palkkioksi rahoitukseen osallistuneet fanit saivat halutessaan nimensä uuden albumin, Anoraknophobian kansilehteen. Kokeilu onnistui yli odotusten, ja koska yhtye solmi markkinointi- ja jakelusopimuksen EMI-levy-yhtiön kanssa, pääsi levy tehokkaasti myös levykauppoihin. Näin Marillion sai pitää levyn oikeudet itsellään ja myyntituotoista riitti myös seuraavan levyn rahoitukseen. Sen yhtye julkaisi oman yhtiönsä Racket Recordsin kautta. Racket Records onkin tämän jälkeen julkaissut kaikki Marillionin uudet levyt ja suoramyynti internetin kautta sekä bonus-tuotteisiin kytketyt ennakkotilaukset ovat olleet merkittäviä tekijöitä yhtyeen tulevaisuuden turvaamiseksi ja pienen innokkaan fanikannan pitämiseen bändistä kiinnostuneena.


title: Marillion

text: Marillionin menestystä ilman levy-yhtiöitä ja listasijoituksia pidettiin musiikkiteollisuudessa laajalti kertaluontoisena kuriositeettina jonka arveltiin perustuvan 1980-luvun suursuosion jäänteisiin. Kuitenkin vuonna 2004 ilmestyneeltä "Marbles"-albumilta julkaistut singlet "You're Gone" ja "Don't Hurt Yourself", jotka nousivat virallisten brittilistojen sijoille seitsemän ja kuusitoista, todistivat bändin fanikannan jopa selkeästi kasvaneen virallisten kanavien ja formaattiradioiden ulkopuolisen elon aikana.


title: Marillion

text: Marillion julkaisi neljännentoista studioalbuminsa "Somewhere Else" huhtikuussa 2007. Levyn ennakkoon tilanneet fanit saivat palkkioksi kolmen kappaleen live-DVD:n. Yhtyeen seuraava studioalbumi "Happiness Is the Road" julkaistiin 20. lokakuuta 2008 kahtena erillisenä CD:nä, joiden nimet ovat "Essence" ja "The Hard Shoulder". . Akustisen kokoelma-albumin "Less Is Moore" jälkeen yhtye julkaisi syksyllä 2012 uutta materiaaliaan albumilla "Sounds That Can't Be Made.Kaikki albumit "Script for a Jester's Tear"ista "Afraid of Sunlight"iin on uudelleenjulkaistu tupla-CD-levyinä lisämateriaalin kera.


title: Nîmes

text: Nîmes /nim/ on kaupunki Etelä-Ranskan Provence-Alpes-Côte d’Azurin alueella, Espanjasta Italiaan vievän roomalaisen "Via Domitia" -tien varrella. Vuonna 2006 siellä oli 144 092 asukasta. Nîmesin vanhankaupungin asemakaava on keskiaikainen: mutkikkaat kadut lähtevät säteittäin länsiosassa sijaitsevalta areenalta.


title: Nîmes

text: Farkkukangas eli denim (”de Nîmes” = Nîmesistä) on saanut nimensä alueen tekstiiliteollisuudesta.


title: Nîmes

text: Nîmesin nimi tulee sanasta "Nemausus" (suom. "Niilin veteraanit"), Julius Caesarin Niilin sotaretken veteraanien mukaan. Viidentoista palvelusvuoden jälkeen Caesarin sotilaat saivat palan viljelysmaata tältä tasankoalueelta. Alueella on huomattavia muinaismuistoja roomalaisajoilta, kuten amfiteatteri ja Marcus Vipsanius Agrippan rakennuttama Maison Carrée -temppeli. Roomalaiset pyrkivät hoitamaan kaupunkiensa vesihuollon hyvin. Niinpä Nimesiin rakennettiin 50 km:n pituinen akvedukti, jonka vesi otettiin nykyisen Uzèsin luona olevasta lähteestä. Akveduktista on jäljellä Gard-joen ylittävä silta Pont du Gard.


title: Nîmes

text: Rooman luhistuminen 400-luvulla johti Nimésin alueen köyhtymiseen. Levottomuuksilta pyrittiin suojautumaan vuonna 1194 valmistuneen kaupunginmuurin avulla. Keskiajan loppupuolella alue kuului Toulousen herttuakuntaan. Paavien Avignonin vankeuden ajoista 1300-luvulta alkoi Provencessa ja Languedocissa levoton kausi, johon sisältyi useita luonnononnettomuuksia, ruttoepidemia, satavuotinen sota ja burgundien miehitysaika.


title: Nîmes

text: Protestanttisuus juurtui 1500-luvulla voimakkaasti Etelä-Ranskaan. Vuonna 1562 kalvinilaisten ja katolisten välillä syntyi verisiä kahakoita, joissa surmattiin erityisesti pappeja ja tuhottiin kirkkoja. Nimes oli vuoron perään eri suuntausten hallussa. Levottomuudet kestivät toistasataa vuotta, vuoteen 1703 saakka. Sen jälkeenkin kaupungin väestö koostui kahdesta toisilleen vihamielisestä väestöryhmästä.


title: Nîmes

text: Ranskan suuri vallankumous johti Nimesissa verisiin yhteenottoihin. Sekä vuonna 1790 että 1793 tapahtui vastavallankumouksellisia kapinoita, joissa kuoli satoja ihmisiä. Samanlainen tilanne toistui Napoleonin satapäiväisen keisariuden aikana vuonna 1815. 1800-luvun loppupuoli oli Nimesin voimakkaan kasvun aikaa. Sen tekstiiliteollisuus kukoisti ja siitä tuli Languedocin alaosan metropoli. Toinen maailmansota kosketti voimakkaasti Nimesia, koska se oli tärkeä rautateiden risteys. Voimakkain pommitus tapahtui 27. toukokuuta 1944. Kaupunki vapautui saksalaismiehityksestä 22. elokuuta 1944.


title: Vilho Taalikka

text: Vilho "Ville" Johannes Taalikka (8. huhtikuuta 1921 Lappee – 23. syyskuuta 1994) oli suomalainen nykyaikainen viisiottelija ja ampuja.


title: Thomas Quasthoff

text: Thomas Quasthoff on (s. 9. marraskuuta 1959 Hildesheim, Länsi-Saksa) saksalainen bassobaritoni. Hän on tunnettu mahtavasta äänestään. Viime vuosina hän on noussut nopeasti kansainväliseksi kuuluisuudeksi.


title: Thomas Quasthoff

text: Kuten monet lapset 1950- ja 60-lukujen vaihteessa, Quasthoff syntyi epämuodostuneena äitinsä pahoinvointilääkkeessä olleen talidomidin aiheuttaman myrkytyksen takia. Hän on vain noin 132 cm pitkä ja hänen käsivartensa ovat lyhyet ja epämuodostuneet. Tämä ei kuitenkaan estänyt häntä työskentelemästä laulajana. Quasthoffillta evättiin pääsy konservatorioon, sillä hän ei voi soittaa pianoa. Hänen vanhempansa hankkivat hänelle kuitenkin yksityisopettajan. Hänen laulajanuransa alkoi vuonna 1988 hänen voittaessaan tärkeän laulukilpailun Münchenissä. 2012 Quasthoff ilmoitti lopetavansa konsertoinnin terveyssyihin vedoten. Hän kuitenkin edelleen on jatkanut laulutaiteen opettajana ja mestarikurssien pitäjänä.


title: Thomas Quasthoff

text: Quasthoff on ollut maailman parhaita ja kysytyimpiä baritoneja. Hän on berliiniläisen Hans Eisler -korkeakoulun professor. Lokakuussa 2008 hän vieraili Radion sinfoniaorkesterin solistina.


title: Spinal Tap

text: Spinal Tap on kuvitteellinen brittiläinen heavy metal -yhtye, joka tunnetaan parhaiten vuonna 1984 ilmestyneestä pseudodokumentista "Hei me rokataan!" ("This Is Spinal Tap"). He tekivät ensiesiintymisensä ABC:n komediaspesiaalissa vuonna 1978. Vaikka yhtyeen taival alkoikin kuvitteellisena komediatähtenä, yhtye aloitti "Hei me rokataan!" -elokuvan suosion myötä oikean keikkailun. Yhtyeen nimi kirjoitetaan teknisesti oikein sijoittamalla kirjaimen ”n” päälle pisteet eli tässä tapauksessa niin sanottu heavy metal -umlaut. Termi "spinal tap" tarkoittaa selkäydinpunktiota, hyvin kivuliasta lääketieteellistä toimenpidettä.


title: Spinal Tap

text: Vaikka Spinal Tapin jäsenet Nigel Tufnel (Christopher Guest), David St. Hubbins (Michael McKean) ja Derek Smalls (Harry Shearer) ovat todellisuudessa heavy metal -stereotyyppejä parodioivia näyttelijöitä, he ovat silti soittaneet konserteissa ja julkaisseet albumeita. Tästä syystä monet ovat luulleet Spinal Tapia parodian sijaan oikeaksi yhtyeeksi. Yhtye esiintyi vuonna 2007 Wembleyllä Live Earth -tapahtuman yhteydessä. Tyylilleen uskollisena kitaristi Tufnel tervehti yleisöä huudahtamalla "”Hello, Wimbledon!”".


title: Spinal Tap

text: Kesäkuussa 2009 Spinal Tap teki uutta "Back From The Dead" -albumiaan sekä "This Is Spinal Tap" -elokuvan 25-vuotisjuhlaversiota markkinoidakseen kahden keikan mittaisen maailmankiertueen. Ensimmäinen keikoista järjestettiin Lontoossa Wembley Areenalla ja jälkimmäinen Glastonburyn musiikkifestivaaleilla.


title: Spinal Tap

text: Spinal Tap esiintyi myös televisiosarja "Simpsoneiden" kolmannen tuotantokauden jaksossa ”Oton seikkailut” ("The Otto Show"), sillä Shearer ääninäyttelee Simpsoneissa.Spinal Tapissa on ollut myös lukuisia entisiä (fiktiivisiä) jäseniä: muun muassa 32 rumpalia, jotka ovat kaikki kuolleet hämärissä olosuhteissa.


title: Frederikshavn

text: Frederikshavn on Tanskassa Pohjois-Jyllannin alueella sijaitsevan Frederikshavnin kunnan keskustaajama. Vuoden 2012 alussa taajamassa oli 23 295 asukasta.


title: Frederikshavn

text: Frederikshavn on merkittävä satamakaupunki Jyllannin niemimaan pohjoisosassa. Koko Fredrikshavnin kunnan alueella oli 62 741 asukasta vuonna 2007 ja varsinaisessa Fredrikshavnin kaupungissa 23 636 asukasta vuonna 2006.


title: Frederikshavn

text:
Alueelta on tehty arkeologisia löytöjä kivikaudelta viikinkiaikaan saakka. Rannikolta on löydetty varhaiskeskiajalta peräisin olevia laivanhylkyjä.
Vuonna 1535 alueella oli kalastajayhdyskunta, joka tunnettiin Fladstrandin nimellä. Tälle alueelle keskittyi myös alueen kaupankäynti kalastuksen lisäksi. Vuonna 1568 dokumenteissa mainitaan Fladstrandissa olleen 16 taloutta. Kaupankäynnin kehittyessä valtio muutti tulliaseman Sæbystä Fladstrandiin vuonna 1681.


title: Frederikshavn

text: 1600-luvulla kuningas Kristian IV:n osallistuessa kolmikymmenvuotiseen sotaan Saksan joukot uhkasivat koko Jyllantia. Sen vuoksi Fladstrandiinkin rakennettiin vuonna 1627 pieni linnoitus eli skanssi, joka on edelleen olemassa ja tunnetaan nimellä Nordre Skanse. 1680-luvulla kaupunkia linnoitettiin lisää. Linnoituksesta on edelleen jäljellä kaupungin tunnettu torni Krudtårnet.


title: Frederikshavn

text: Ratkaiseva tapahtuma kaupungin kehitykselle oli ensimmäisen kunnollisen sataman rakentaminen linnoituksen länsipuolelle 1806–1815. Sataman rakentamisen myötä Fladstrandin nimi vaihtui Frederikshavniksi ja paikkakunta sai kaupunkistatuksen () vuonna 1818. Paikkakunnalle tuli 1800-luvulla paljon laivanvarustamo- ja metalliteollisuutta muun muassa rautatieyhteyksien ja teollistumisen myötä sataman vanavedessä.


title: Frederikshavn

text: Frederikshavn on tärkeä laivaliikenteen solmukohta, josta on autolauttayhteyksiä Norjaan ja Ruotsiin useita kertoja päivässä. Laivamatka Göteborgiin kestää nopeimmillaan kaksi tuntia. Vuosittain sataman kautta kulkee 2,5 miljoonaa matkustajaa, puoli miljoonaa autoa ja 3 miljoonaa tonnia rahtia. Ainakin seuraavat lauttayhteydet kulkevat säännöllisesti:


title: Frederikshavn

text: Tunnin ajomatkan päässä sijaitsee Aalborgin kansainvälinen lentokenttä ja 15 kilometrin etäisyydellä maan sisäistä liikennettä hoitava Sindalin lentokenttä. Rautatieyhteyttä Skageniin (Skagensbanen) hoitaa yksityinen rautatieyhtiö Nordjyske Jernbaner. Tanskan valtiollinen rautatieyhtiö DSB puolestaan operoi päärataa etelään, jota pitkin junalla pääsee Aalborgiin, Aarhusiin ja aina Kööpenhaminaan saakka. E45-moottoritie alkaa kaupungista.


title: Frederikshavn

text: Frederikshavn on Rovaniemen ystävyyskaupunki.


title: Noidanpääsumu

text: Noidanpääsumu (IC 2118) on kaasusumu, joka on saanut nimensä muotonsa mukaan. Se peittää taivaalta 1 × 3 asteen suuruisen alueen. Sen uskotaan olevan muinaisen supernovan jäänne tai kaasupilvi, jonka läheinen Rigel valaisee. Se on Eridanuksen tähdistössä noin tuhannen valovuoden päässä Maasta. Paremmin sinistä kuin punaista valoa heijastavat pölyhiukkaset antavat noidanpääsumulle sen sinisen värin.


title: Eero Lohi

text: Eero Olavi Lohi (s. 14. elokuuta 1927 Ranua) on suomalainen nykyaikainen viisiottelija sekä lajin valmentaja ja järjestöaktiivi. Hän kilpaili kansallisella tasolla myös miekkailussa ja maastohiihdossa.


title: Eero Lohi

text: Lohi osallistui kilpailijana yksiin olympialaisiin, mutta sen jälkeen myös joukkueenjohtajana ja tuomarineuvoston jäsenenä.


title: Eero Lohi

text: Ammatiltaan Lohi oli upseeri. Hän jäi eläkkeelle everstiluutnanttina 1982.


title: Kari Takko

text: Kari Maurits Takko (23. kesäkuuta 1962 Uusikaupunki) on ammattilaisuransa lopettanut jääkiekkomaalivahti.


title: Kari Takko

text: Hän aloitti uransa pelaamalla seitsemän kautta Porin Ässissä, josta siirtyi kuudeksi kaudeksi NHL:ään. Quebec Nordiques varasi hänet vuonna 1981 10. varauskierroksella, mutta sopimusta ei syntynyt. Takko varattiin uudelleen vuoden 1984 varaustilaisuudessa, tällä kertaa Minnesota North Stars -joukkueeseen. Minnesotassa Takko oli suomalaisittain erikoisessa tilanteessa kun hän kilpaili kakkosmaalivahdin paikasta toisen suomalaismaalivahdin, Jarmo Myllyksen kanssa. Hän pelasi NHL-uransa aikana sekä Minnesotassa että Edmonton Oilersissa. Oilersiin Takko myytiin yllättäen kesken kautta 1990–91. NHL-uran jälkeen Takko siirtyi takaisin Porin Ässiin, jossa pelasi seitsemän kautta. Takko profiloituikin suureksi Ässä-fanien suosikiksi pelaajauransa aikana. Jääkiekkomaalivahtiuransa Takko päätti Ruotsissa HV71:n riveissä vuosina 1997–2000.


title: Kari Takko

text: Takko pelasi Suomen jääkiekkomaajoukkueessa 104 maaottelua. Niihin sisältyi muun muassa kolmet MM-kisat vuosina 1983, 1985 ja 1991, Sarajevon olympialaiset vuonna 1984 sekä 1987 Kanada-cup- ja vuoden 1996 maailmancupturnaus. 1990-luvulla Kari Takko oli pitkään poissa maajoukkueesta, mutta teki paluun vuoden 1996 maailmancupturnaukseen.


title: Kari Takko

text: Peliuransa jälkeen Takko on toiminut Dallas Starsin kykyjenetsijänä ja HC Ässät Pori Oy:n hallituksessa. Hän lähti Ässien hallituksesta syyskuussa 2008, kun Pentti Matikainen valittiin Ässien pelaajakoordinaattoriksi. Suomen Jääkiekkomuseo aateloi Takon Suomen Jääkiekkoleijonaksi numerolla 179.


title: Kari Takko

text: Takon poika, Karri oli myös jääkiekkoilija.


title: Popmundo

text: Popmundo (aikaisemmin Popomundo ja Poplove) on internetissä pelattava reaaliaikainen roolipeli, jonka pohjana on musiikkiteollisuus. Popmundo on käynnissä koko ajan eikä pysähdy edes silloin, kun et ole kirjautuneena sisään. Pelin nimi vaihdettiin Poploveksi, joka tosin muutettiin takaisin Popomundoon, kun uusi nimi leimasi pelin pornografiseksi. Nimi vaihtui takaisin Popomundoksi, tosin väliaikaisesti, kunnes se 23. huhtikuuta 2008 muuttui nykyiseen muotoonsa Popmundoksi.


title: Popmundo

text: Popmundon tavoite ei ole yhtä helposti määriteltävästi kuin useimmilla muilla peleillä, vaan se voi vaihdella henkilökohtaisesti. Tietenkin musiikilla rahan tekeminen on yksi pelin päätavoitteista, mutta myös kuuluisuus, politiikka tai teollisuus voivat olla joidenkin tavoitteita. Osa pelaajista keskittyy pelkästään ihmissuhteisiin ja perheen perustamiseen.


title: Popmundo

text: Popmundon maailma on erittäin laaja, ja se kattaa jo 49 kaupunkia 33 maasta, mm. New York, Moskova, Lontoo ja Helsinki (tilanne 3.7.2013). Vaikka paikat ovatkin aitoja, pelaajat luovat kaiken niiden sisälle (klubit, harjoittelupaikat, kaupat, levy-yhtiöt jne.) Kaupunkeja uusiin maihin tulee sitä mukaa kun peli käännetään kyseiselle kielelle. Popmundoa pelaa yhteensä maailmanlaajuisesti yli 89000 pelaajaa .


title: Popmundo

text: Popmundon pelaaminen on erittäin helppoa. Kun olet kirjautunut sisään, voit luoda oman artistin ja alkaa kirjoittaa sille kappaleita. Esiintymisen järjestäminen ei maksa mitään, jos esiintyminen ei ole kilpailu. Jos peliä halutaan pelata tosissaan, pitää opiskella erilaisia taitoja ennen kappaleiden kirjoittamista ja esiintymistä. Se vie aikaa, mutta hahmosi opiskelee silloinkin, kun et ole paikalla. Myös kappaleiden harjoittelu on hyväksi, sillä jos et tiedä miten soittaa kappaleitasi, esiintymisesi ei ole vakuuttava.


title: Popmundo

text: Popmundon pelaaminen on täysin ilmaista, mutta on olemassa myös VIP vaihtoehto. VIP-jäsenyys maksaa yhdeksän dollaria kolmen kuukauden ajanjaksolta ja vuodelta 25 dollaria. VIP-jäsenillä on peliin liittyviä etuja, mutta yrityksen perustaminen poistettiin VIP-paketista. Nykyään yrityksen voi perustaa ostamalla yhtiölisenssin. Yhtiölisenssin ostaminen maksaa 25 dollaria vuodessa. Peruspelin pelaaminen tulee kuitenkin aina olemaan ilmaista.


title: Popmundo

text: Jos pelin haluaa lopettaa, Popmundo-hahmo kuolee automaattisesti kahden kuukauden kuluessa, jos et ole kirjautunut sisään sinä aikana. On myös mahdollista tappaa hahmo myrkyllä. Jos olet unohtanut salasanasi ja kirjoitat sen viisi kertaa väärin, tilisi lukkiutuu 24 tunniksi.


title: Popmundo

text: Popmundon tärkein osa on soittaminen. Jokainen pelaaja voi joko luoda oman kokoonpanon eli bändin, tai liittyä muiden pelaajien yhtyeisiin. Jokainen bändi valitsee itselleen oman musiikkigenren (Mm. Hip hop, rock, ja punk). Tämän jälkeen bändi voi alkaa harjoittelemaan yhdessä tai hankkia itselleen konsertin. Kokoonpano saa konsertin lipunmyynnistä tietyn summan rahaa, jonka yhtyeen johtaja (Ensisijaisesti sen perustaja) voi jakaa jäsenille, tai rahat voi käyttää myös ostamalla kiertuebussin, tai esimerkiksi lavavarusteita, joidenka ansioista konserteista tulee laadukkaampia ja parempia.


title: Pyhän Luukkaan kappeli (Oulu)

text: Pyhän Luukkaan kappeli sijaitsee Linnanmaan kaupunginosassa Oulun yliopistoalueella. Kirkko on Tuiran seurakunnan kolmas kirkko. Kirkkosalissa on tilaa noin 200 sanankuulijalle.


title: Pyhän Luukkaan kappeli (Oulu)

text: Arkkitehtien Seppo Kähkösen ja Markku Kuhalammen suunnittelema rakennus valmistui vuonna 1988, ja se vihittiin kirkoksi samana vuonna. Suunnittelijat valittiin vuonna 1985 pidetyn valtakunnallisen arkkitehtuurikilpailun perusteella. Kappeli on Suomessa harvinainen pyöreäpohjainen kirkko.


title: Pyhän Luukkaan kappeli (Oulu)

text: Kappelia on laajennettu vuonna 2003 kahdella seurakuntasalilla ja kerhohuoneella.


title: Gol

text: Gol on brasilialainen halpalentoyhtiö, joka on haastanut perinteisistä kilpailijoista erityisesti Varigin, VASPin (meni konkurssiin keväällä 2005) ja Transbrasilin (konkurssiin 2003). Yhtiö keskittyy erityisesti maan sisäisiin lentoihin, tosin reittivalikoimaan kuuluu myös muun muassa Buenos Aires, Bolivian Santa Cruz de la Sierra sekä Paraguayn Asunción. Yhtiön palvelukonsepti on halpalentoyhtiöistä poikkeava, sillä esimerkiksi ruoka- ja juomatarjoilu on ilmainen. Yhtiön markkinaosuus on 37 % Brasilian sisäisistä lennoista ja 11 % ulkomaanlennoista tehden Golista TAM Linhas Aéreasin jälkeen maan toiseksi suurimman lentoyhtiön.


title: Gol

text: Lentoyhtiö perustettiin vuonna 2000 ja se aloitti toimintansa 15. tammikuuta 2001. Golin edulliset hinnat ovat muuttaneet olennaisesti Brasilian sisäistä lentomatkustamista. Vuoteen 2004 mennessä Gol on kuljettanut 11 600 000 matkustajaa ja saavuttanut 20 % markkinaosuuden Brasilian lentomarkkinoista. 24. heinäkuuta 2004 Gol aloitti samanaikaisesti listautumisen São Paulon ja New Yorkin pörsseihin. Nykyään sen omistajia ovat AeroPar Participacoes (77 %), Venture (17,6 %) ja American International Group (5,4%) sekä 7 250 työtekijää. Golin arvonnousu on nostanut Constantino-perheen Forbesin vuoden 2005 miljardöörilistalle.


title: Gol

text:
Gol lentää seuraaviin kaupunkeihin Brasiliassa (toukokuussa 2006): Belém, Belo Horizonte, Boa Vista, Brasília, Campinas, Campina Grande, Campo Grande, Caxias do Sul, Cuiabá, Curitiba, Florianópolis, Fortaleza, Goiânia, Iguassun putoukset , Joinville, Londrina, Macapá, Maceió, Manaus, Maringá, Natal, Navegantes, Palmas, Petrolina, Porto Alegre, Porto Seguro, Porto Velho, Recife, Ribeirão Preto, Rio Branco, Rio de Janeiro, Salvador, Santarém, São Luís, São Paulo, Teresina, Uberlândia ja Vitória. Ulkomaanlentoja yhtiöllä on Asuncióniin, Buenos Airesiin, Córdobaan, Limaan, Montevideoon, Panama Cityyn (Code-share sopimus Copa Airlinesin kanssa), Rosarioon sekä Santa Cruz de la Sierraan.
Lisäksi yhtiö on sitoutunut hankkimaan 100 uutta Boeing 737-800-lentokonetta, joista merkittävä osa on Golia varten erittäin lyhyille kiitoteille suunniteltua SFP-versiota (alhaisempi lähestymisnopeus yms.).


title: Gol

text: Gol Transportes Aéreosin lento 1907 29. syyskuuta 2006 syöksyi maahan Mato Grosson alueella Brasiliassa. Onnettomuudessa kuoli 148 matkustajaa ja 6 miehistön jäsentä.


title: Getúlio Vargas

text: Getúlio Dornelles Vargas (19. huhtikuuta 1882 – 24. elokuuta 1954) oli Brasilian presidentti kaksi vuosikymmentä 1930–1945 ja uudelleen vuodesta 1951 itsemurhaansa 1954 asti.


title: Getúlio Vargas

text: Vargas syntyi varakkaaseen perheeseen, lähti armeijauralle, muttei viihtynyt siinä ja opiskeli lakimieheksi. Valmistuttuaan 1907 hänet nimitettiin Porto Alegren piirinsyyttäjäksi ja hän pääsi pian osavaltion parlamenttiin.


title: Getúlio Vargas

text: Liittovaltion kongressiin hän pääsi 1923 ja Rio Grande do Sulin kuvernööriksi 1928.


title: Getúlio Vargas

text: Vuonna 1930 Vargas lähti presidenttiehdokkaaksi. Hänellä oli vahvoja tukijoita, jotka ryhtyivät aseelliseen kapinaan, kun heidän ehdokkaansa hävisi. Vargas otti kuitenkin johdon kapinan onnistuttua ja hänet nimettiin väliaikaiseksi presidentiksi marraskuussa 1930. Hän yritti hallita demokraattisesta ja järjesti vaalit 1933 ja 1934 ja vahvisti fasismista piirteitä saaneen perustuslain 1934 yhdessä kongressin kanssa. Työtä tekevät naiset ja 18 vuotta täyttäneet saivat äänioikeuden 1932.


title: Getúlio Vargas

text: Demokratia ajautui kuitenkin kaaokseen laman ja kesän 1932 São Paulon ”paulistojen” kapinan vuoksi, kuten useissa maissa 1930-luvulla. Vuoden 1934 jälkeen Vargas siirtyi politiikassaan oikealle ja liittoutui Plínio Salgadon johtamien Brasilian integralistien kanssa. Integralistit olivat saaneet vaikutteita Benito Mussolinilta ja Adolf Hitleriltä, jotka tukivat rahallisesti liikkeen puolisotilaallisia ”vihreäpaitoja”. Integralismin propaganda oli lainattu Euroopasta ja oli marxismia, liberalismia ja juutalaisia vastaan ja korosti nationalismia ja ”kristillisia arvoja”. Integralistien lisäksi maassa oli merkittävä saksalaisten siirtolaisten kannattama kansallissosialistisen puolueen haaraosasto.


title: Getúlio Vargas

text: Vasemmiston "tenentes", liberaalit, intellektuellit ja etenkin kommunistipuolue kääntyivät Vargasia vastaan hänen kääntyessään oikealle 1934, mutta hän sai maan konservatiivien tuen. Vargas eliminoi aluksi kansallissosialistisen puolueen sen osoittauduttua uhkaksi maan itsemääräämisoikeudelle ja turvallisuudelle, ja sai myöhemmin tukahdutettua myös integralistit.


title: Getúlio Vargas

text: Vargas järjesti vallankaappauksen marraskuussa 1937, kun hänen kautensa lähestyi loppuaan, ja uusi perustuslaki esti häntä enää asettumasta ehdolle. Syynä käytettiin monien Euroopan maiden tapaan kommunistien valtapyrkimyksen uhkaa. 29. syyskuuta 1937 kenraali Dutra esitteli Vargasille kommunistien vallankaappaussuunnitelman ns. Cohenin suunnitelman tai "Intentona Comunista", joka oli integralistien kehittelemä. Vargas julisti maan sotatilaan, hajotti kongressin, vaihtoi kuvernöörejä ja loi "Estado Novona" tunnetun hallinnon Portugalin Salazarin mallin mukaan.


title: Getúlio Vargas

text: Hän poltti osavaltioiden liput ja loi keskitetyn hallinnon fasististen esikuvien mukaan. Suuryritykset saivat suosituimman aseman ja työntekijät kattavan sosiaaliturvan. Talouskasvuun pyrittiin kaikin hallituksen keinon. Maatalouden tukemiseen liittyi kotimaan kahvisadon lunastaminen kun se ei mennyt maailmanlaajuisen talouslaman aikana kaupaksi ulkomaille. Vuoden 1940 mennessä maassa poltettiin 60 miljoonaa säkkiä ylimääräistä kahvia. Viennin ja valuuttakurssien romahduksen vuoksi tuontia oli korvattava kotimaisella tuotannolla. Valtion avustuksella Brasilian teollistuminen käynnistyi nopeasti ja teollisuustuotanto kaksinkertaistui 1931–1936. Maa teollistui nopeasti, työvoima siirtyi kaupunkeihin ja se järjestettiin valtion valvomiin ammattiliittoihin. Saksasta tuli Brasilian puuvillan suurin ostaja ja sen kahvin ja kaakaon toiseksi suurin asiakas.


title: Getúlio Vargas

text: Puolueensa Ação Integralista Brasileiran kieltämisestä vihastuneet integralistit yrittivät kaappausta 11. toukokuuta 1938 valtaamalla presidentinpalatsin, mutta yritys jäi kauas onnistuneesta.


title: Getúlio Vargas

text: Vuonna 1940 aloitettiin viisivuotissuunnitelma raskaan teollisuuden, vesivoiman käytön ja rautateiden laajentamiseksi. Estado Novo kielsi lakot, mutta vastineeksi sääti yhden maailman edistyneimmistä työsuojasäädännöistä. Se ei kuitenkaan hyödyttänyt maatyöläisiä, joita brasilialaisista oli suurin osa. Lisäksi inflaation kiihtyminen vei voitot työläisiltä kapitalistien taskuihin. Maailmansodan aikana Brasilian tuotteet menivät hyvin kaupaksi, mutta ostajavaltiot eivät pystyneet toimittamaan teollisuustuotteita niiden vastineeksi, joten maa keräsi runsaat valuuttavarannot..


title: Getúlio Vargas

text: Toisen maailmansodan alkaessa Vargas oli ainakin henkisesti akselin puolella, mutta siirtyi liittoutuneiden puolelle viimeistään 1942 saksalaisten upotettua brasilialaisia laivoja. Brasilialaisia osallistui maihinnousuun Italiaan 1944 noin 25 000 miestä ja he kärsivät merkittäviä tappioita. Vargas pyrki saamaan liittoutuneilta kauppasopimuksia, investointeja ja Lend-Lease-apua. Diktatuurin vastustuksen kasvettua Vargas suostui vaaleihin ja perusti itse kaksi puoluetta, Sosiaalidemokraattisen puolueen ja (PSD) ja Työväenpuolueen (PTB). Vargas ilmoitti ettei itse asettuisi ehdolle, mutta tuki kannattajiaan, "queremistas", jotka halusivat hänet ehdolle (verbistä ”querer”, ”haluta”). Armeija päätti kuitenkin mennä väliin, ja kenraalit Góies Monteiro ja Eurico Dutra syrjäyttivät Vargasin 29. lokakuuta 1945 ja pitivät vaalit ilman häntä. Pääpuolueiden presidenttiehdokkaiksi asettuivat kenraalit Eurico Dutra (PSD) ja Eduardo Gomez (UDN), joista kenraali Dutra hallitsi 1946–1951.


title: Getúlio Vargas

text: Vargas vetäytyi perheensä maatilalle ja tuli helposti valituksi senaattiin. Hän kyllästyi pian vihamieliseen kongressiin ja päätti jälleen pyrkiä presidentiksi. Hän voitti Brasilian ensimmäiset nykyaikaiset presidentinvaalit maanvyöryvoitolla ja aloitti uuden kautensa 1951. Maa oli talouskriisissä ja Vargas laati laajan suunnitelman talouden kohentamiseksi. Hän korosti valtion suunnitelmataloutta ja riippuvuutta ulkomaisesta pääomasta. Hän perusti Petrobrásin, valtion öljy-yhtiön. Maa oli kehittynyt liian monimutkaiseksi, jotta sitä olisi voinut hallita perinteiseen tyyliin ja armeija alkoi vaatia hänen eroaan. Vargas ampui itsensä palatsissaan, kun armeija valmistautui vallankaappaukseen. Työväelle ja alemmalle keskiluokalle hänestä tuli marttyyri.


title: The Monkees

text: The Monkees on yhdysvaltalainen yhtye, joka perustettiin Los Angelesissa vuonna 1966 samannimistä televisiosarjaa varten. Komediasarjaa tehtiin NBC-yhtiölle vuosina 1966–1968. Yhtyeen aktiiviuraa jatkui vuoteen 1970. Yhtyeen jäseniä olivat Michael Nesmith, Micky Dolenz, Davy Jones ja Peter Tork. Michael Nesmithia ja Peter Torkia lukuun ottamatta he olivat alkuaan vain muusikoita esittäviä näyttelijöitä, ja sarjan musiikin noustessa listoille syntyi kohu siitä, etteivät he oikeasti soita omia kappaleitaan.


title: The Monkees

text: Siinä missä televisiosarja oli saanut inspiraationsa The Beatlesin "Yeah, yeah, tässä me tulemme" -elokuvasta ja laajemmin 1960-luvulla British Invasion -ilmiönä tunnetusta brittiyhtyeiden menestyksellisestä rantautumisesta Yhdysvaltain musiikkimarkkinoille, oli sarja vastavuoroisesti suosiossa eturivin brittimuusikoiden keskuudessa: muun muassa John Lennonin on kerrottu olleen The Monkees -fani ja verranneen sarjaa Marx-veljesten huumoriin. The Wholla oli hetken aikaa jopa suunnitteilla vastaavanlaisen televisiosarjan tekeminen.


title: Eternium

text: Eternium on Diablon kolmas studioalbumi, joka julkaistiin 19. tammikuuta 2004. Se nousi Suomen albumilistan kolmannelle sijalle viikolla 4/2004.


title: Eternium

text: Albumi alkaa kahdella katkelmalla Henry Theelin ”Rattaanpyörä”-iskelmästä. Kappale ”Read My Scars” julkaistiin singlenä, ja siitä kuvattiin myös musiikkivideo.


title: Eternium

text: Sävellys ja sanoitus: Marko Utriainen ja Rainer Nygård.


title: Elävä kuollut

text: Elävä kuollut eli epäkuollut tarkoittaa yleisesti erilaisia taruolentoja, jotka ovat heränneet kuolleista takaisin elävien maailmaan. Populaarikulttuurissa tunnetuimpia eläviä kuolleita ovat vampyyrit ja zombit. Sanan 'epäkuollut' kehitti kääntäjä Kersti Juva englannin sanan "undead" vastineeksi kääntäessään J. R. R. Tolkienin "Tarua sormusten herrasta".


title: Elävä kuollut

text: Epäkuolleita taruolentoja tunnetaan useissa kulttuureissa ja ne esiintyvät usein fiktiossa, etenkin fantasiassa ja kauhussa.


title: Elävä kuollut

text: Esimerkiksi kirjassa "Harry Potter ja puoliverinen prinssi" puhutaan epäkuolleista, tarkemmin "manaliuksista". Ne ovat kuolleita velhoja, jotka joku pimeyden velho on valjastanut taialla käyttöönsä.


title: Kuolleiden kirja (täsmennyssivu)

text: Kuolleiden kirja voi merkitä seuraavia:


title: Scandinavian Music Group

text: Scandinavian Music Group eli SMG on suomalainen, vuonna 2002 perustettu pop-rock-folkyhtye. Lähes kaikki yhtyeen kappaleet ovat kitaristi Joel Melasniemen säveltämiä ja laulaja Terhi Kokkosen sanoittamia.


title: Scandinavian Music Group

text: Kaikki yhtyeen alkuperäisjäsenet soittivat Ultra Brassa sen vuonna 2001 tapahtuneeseen lopettamiseen asti.


title: Scandinavian Music Group

text: Yhtyeen esiintulo tapahtui tammikuussa 2002. Ensimmäinen single "Kun tuuli oli viilee" tuli kauppoihin ja radiosoittoon helmikuun alussa, ja se nousi julkaisuviikollaan Suomen virallisen listan kolmanneksi. Yhtyeen ensimmäinen esiintyminen oli Tampereen Yo-talolla 15. helmikuuta 2002.


title: Scandinavian Music Group

text: Yhtyeen ensimmäinen albumi "Onnelliset kohtaa" julkaistiin 9. syyskuuta 2002, ja se meni heti julkaisuviikollaan Suomen virallisen listan ykköseksi. Levyllä oli mukana myös radioille promosinglenä annettu ”Minne katosi päivät”, joka oli siihen mennessä yhtyeen suurin hitti.


title: Scandinavian Music Group

text: Keväällä 2003 yhtye ilmoitti Tommi Saarikiven jättävän yhtyeen ja keskittyvän perheeseensä ja juristin uraansa. Kevään esiintymisiä varten basistiksi otettiin Anssi Växby, josta tuli pian yhtyeen virallinen jäsen. Kesällä 2003 yhtye esiintyi muun muassa Provinssirockissa, Raumanmeren juhannuksessa, Ruisrockissa, Tammerfesteillä ja Ankkarockissa.


title: Scandinavian Music Group

text: Keväällä 2003 yhtye julkaisi myös uuden singlen ”Letitä tukkani”, joka jäi lopulta ilman varsinaista albumijulkaisua.


title: Scandinavian Music Group

text: Scandinavian Music Groupin toinen albumi "Nimikirjaimet" ilmestyi 24. maaliskuuta 2004. Albumi nousi julkaisuviikollaan Suomen virallisen listan 11. sijalle. Albumin julkaisi Joel Melasniemen, Antti Lehtisen ja Terhi Kokkosen yhdessä Juhani Merimaan ja Kerkko Koskisen kanssa aiemmin vuonna 2004 perustama Cortison Records -levy-yhtiö yhdessä BMG Finlandin kanssa. Albumin julkaisukiertue kattoi 15 kaupunkia, ja kesällä yhtye kiersi suomalaisia festivaaleja.


title: Scandinavian Music Group

text: Syksyllä 2004 Scandinavian Music Group teki aiempien yksittäisten akustisten esiintymisten innostamana kuusi kaupunkia käsittäneen akustisen kiertueen. Keväällä 2005 yhtye teki vielä toisen lyhyen akustisen kiertueen. Molemmilla kiertueilla soitettiin lukuisia uusia, levyttämättömiä kappaleita. Kesällä 2005 Scandinavian Music Group ei esiintynyt vaan keskittyi seuraavan pitkäsoittonsa äänityksiin.


title: Scandinavian Music Group

text: Scandinavian Music Groupin kolmas albumi "Hölmö rakkaus ylpeä sydän" ilmestyi 1. maaliskuuta 2006. Se nousi julkaisuviikollaan Suomen virallisen listan kuudenneksi siitä huolimatta, että siltä julkaistut singlet olivat saaneet melko vähän radiosoittoa. Levyn tuottajana toimi Ihmepoika-yhtyeen kitaristi Kyösti Salokorpi, joka oli jo pitkään ollut yhtyeen vakituisena kiertuekitaristina. Albumilla on useita kappaleita, joiden ensimmäiset sovitukset syntyivät akustisia konsertteja varten, mikä kuuluu levylle päätyneissä sovitusratkaisuissa. Albumin julkaisukiertue alkoi 17. maaliskuuta 2006 Tampereen Klubilla. Nelosella esitetyn "Kaikki kunnossa" -ohjelman tunnuskappale oli SMG:n kappale ”Hölmö rakkaus”, joka on yksi yhtyeen tunnetuimmista kappaleista.


title: Scandinavian Music Group

text: "Hölmö rakkaus ylpeä sydän" -albumin tekovaiheita dokumentoitiin Arto Tuohimaan ohjaamaan dokumenttiin "Rannalta toiselle", joka julkaistiin myöhemmin "Missä olet Laila?" -albumin ensipainoksen lisä-DVD:llä.


title: Scandinavian Music Group

text: Yhtyeen 3. lokakuuta 2007 julkaistu neljäs albumi, "Missä olet Laila?", määritti Scandinavian Music Groupin äänimaailman täysin uusiksi. Aiemmin yhtye oli ollut selkeämmin rockyhtye, mutta jo edellisen "Hölmö rakkaus ylpeä sydän" -albumin akustinen tunnelma kehittyi "Missä olet Laila?" -albumilla folkhenkeen. Albumi nousi julkaisuviikollaan albumilistan sijalle 6, vaikka siltäkään julkaistut singlet eivät olleet soineet lähes lainkaan radiossa. Levyn kappaleessa ”Mustana, maidolla, kylmänä, kuumana” vieraili PMMP:n laulaja Paula Vesala. Levyn julkaisua seuraavalla kiertueella yhtye soitti laajennetulla kokoonpanolla, johon kuuluivat normaalin viisihenkisen keikkakokoonpanon lisäksi solisti Terhi Kokkosen sisko Pauliina (taustalaulu) sekä Miikka Paatelainen (lap steel). Vuonna 2008 Pauliina Kokkonen, Miika Paatelainen ja vuodesta 2003 yhtyeen keikkamuusikkona toiminut Kyösti Salokorpi nimitettiin yhtyeen virallisiksi jäseniksi.


title: Scandinavian Music Group

text: SMG oli mukana 29. lokakuuta 2008 julkaistulla "Melkein vieraissa – Nimemme on Dingo" -tribuuttialbumilla, jolla eri artistit versioivat Dingo-yhtyeen kappaleita. SMG:n versio ”Levoton tuhkimo” -kappaleesta julkaistiin kokoelman ensimmäisenä singlenä toukokuussa 2008.


title: Scandinavian Music Group

text: Yhtyeen viides albumi "Palatkaa Pariisiin!" ilmestyi 1. huhtikuuta 2009. Albumi jatkoi "Missä olet Laila?" -albumin mukaisissa folktunnelmissa. Toukokuussa 2009 yhtye oli mukana "Syvissä vesissä" -nimisellä coverkokoelmalla, jossa on heidän versionsa Tehosekoitin-yhtyeen ”Kaikki nuoret tyypit” -kappaleesta.


title: Scandinavian Music Group

text: Vielä vuoden 2009 lopulla julkaistiin Scandinavian Music Groupin ensimmäinen kokoelmalevy "Näin minä vihellän matkallani". Kokoelmalle sisältyi valikoituja kappaleita yhtyeen viideltä studioalbumilta ja yhtyeen silloisen soundin mukaiset versiot ”Minne katosi päivät”- ja ”100 km Ouluun” -kappaleista.


title: Scandinavian Music Group

text: Vuoden 2010 yhtye oli tauolla mutta oli mukana marraskuussa 2010 julkaistulla "Ipanapa 3" -lastenmusiikkikokoelmalla kappaleella ”Alabasteri-orkesteri”.


title: Scandinavian Music Group

text: SMG julkaisi "Manner"-albumin 27. huhtikuuta 2011. "Manner" oli yhtyeen ensimmäinen albumilistaykkönen sitten yhtyeen esikoisalbumin. Albumi julkaistiin perinteisten CD- ja digitaalisen julkaisun lisäksi myös vinyylinä. Albumin ensimmäisenä singlenä julkaistiin 28. helmikuuta 2011 radioensisoittonsa saanut ”Hautojen yli”.


title: Scandinavian Music Group

text: Yhtye julkaisi kesäkuussa 2013 uuden singlen ”Balladi 1”, joka oli ensimmäinen singlejulkaisu yhtyeen 31. tammikuuta 2014 julkaistulta "Terminal 2" -nimiseltä seitsemänneltä studioalbumilta. ”Balladi 1” oli yhtyeeltä uudenlainen kappale: se oli tummasävyisempi ja siinä oli käytetty muutaman vuoden tauon jälkeen enemmän sähköisiä instrumentteja. Uuden albumin toinen singlejulkaisu ”Ei paniikkia” julkaistiin 29. marraskuuta 2013. Yhtye tiedotti 12. joulukuuta 2013 Kyösti Salokorven jättäytyvän pois yhtyeen livekokokoonpanosta keskittyäkseen muihin töihinsä. Salokorpea "Terminal 2" -albumin kiertueella paikkasi Olli Äkräs.


title: Scandinavian Music Group

text: 16. lokakuuta 2015 yhtye julkaisi kahdeksannen studioalbuminsa "Baabel" ja aloitti samalla klubikiertueen.


title: Vihreä välähdys

text: Vihreät välähdykset ja vihreät säteet ovat harvinaisia optisia ilmiöitä, joita näkyy joko juuri auringonlaskun jälkeen tai juuri ennen auringonnousua. Auringon yläosasta näkyy hieman taivaanrannan takaa, mutta vihreänä, tai auringon yläosasta osoittaa ylöspäin vihreä säde. Vihreitä välähdyksiä ja säteitä näkee yleensä matalilla paikoilla, joista näkyy taivaanranta, esimerkiksi merellä tai rannalla.


title: Vihreä välähdys

text: Vihreät välähdykset ja säteet johtuvat valon siroamisesta ilmakehässä. Laskevan auringon yläosa vihertyy tavallisestikin hieman, mutta vihreä välähdys edellyttää kangastuksen, joka laajentaa vihreää aluetta tai kadottaa muunväriset näkyvistä. Ennen kuin vihreät välähdykset osattiin selittää optiikan avulla, niitä pidettiin pelkkänä uskomuksena.


title: Vihreä välähdys

text: Ilmakehän taittumisilmiö aikaansaa yleensä vain vihreitä välähdyksiä. Sininen välähdys näkyy vain, jos ilmakehän olosuhteet ovat lähellä täydellistä, jolloin ero sinisen ja vihreän valon taittumisessa on mahdollisimman voimakas.


title: Mary J. Blige

text: Mary Jane Blige (s. 11. tammikuuta 1971 Bronx, New York, New York), joka tunnetaan paremmin nimellä Mary J. Blige, on yhdysvaltalainen R&B-, hiphop- ja soul -laulaja, -lauluntekijä ja -tuottaja.


title: Mary J. Blige

text: Mary J. Blige on äänialaltaan mezzosopraano.


title: Mary J. Blige

text: Mary Blige syntyi Bronxissa, New Yorkissa jazz-muusikon ja opettajan toiseksi lapseksi. Maryn isä lähti kotoa, kun hän oli 4-vuotias, minkä jälkeen hänen perheensä elämä muuttui vaikeaksi. Musiikki muodostui hänelle tärkeäksi, ja hän voitti 7-vuotiaana lahjakkuuskisan laulamalla Aretha Franklin ”Records”-kappaleen. Teini-ikäisenä hän jätti lukion kesken. Blige teki vuonna 1988 demonauhan, jonka avulla hän onnistui saamaan sopimuksen levy-yhtiön kanssa.


title: Rauma-luokan ohjusvene

text: Rauma-luokan ohjusveneet Rauma(70), Raahe (71), Porvoo (72) ja Naantali (73) ovat kolmannen sukupolven suomalaisia ohjusveneitä. Veneet rakennettiin Hollmingin/Finnyards Rauman telakalla vuosina 1990–1992.


title: Rauma-luokan ohjusvene

text: Alukset ovat alumiinirakenteisia sekä kokoonsa nähden kevyitä ja ketteriä. Aluksien voimansiirto on toteutettu vesisuihkupropulsiolla, jonka ansiosta alusten ohjailukyky on hyvä ja ne pystyvät toimimaan hyvinkin matalissa vesissä. Aluksia suunniteltaessa pyrittiin pienentämään niiden antamaa magneettista-, lämpö-, ja tutkaherätettä sekä melutasoa.


title: Rauma-luokan ohjusvene

text: Aluksen pääaseena on kuusi ruotsalaisvalmisteista meritorjuntaohjusta. Omasuoja-aseina aluksella on 40 mm ilmatorjuntatykki ja kaksi ilmatorjuntakonekivääriä. Sukellusveneiden etsintää varten alus on varustettu syvyytettävällä kaikumittaimella ja sukellusveneentorjunta-aseina käytetään syvyyspommeja sekä ruotsalaista ASW-600 Elma -syvyysammusheitintä (2 kpl). Lisäksi aluksia voidaan käyttää miinoitukseen. Ennen Rauma-luokan modernisointia alukset oli varustettu ranskalaisilla Matra Mistral -ilmatorjuntaohjuksilla. Modernisoinnin jälkeen aluksissa ei ole lainkaan ilmatorjuntaohjuksia. Omasuojaa tarjoaa Rheinmetallin MASS -harhamaaliheitin.


title: Rauma-luokan ohjusvene

text: Alukset sijoitettiin Suomenlahden laivaston vartiolaivueeseen (myöhemmin Suomenlahden Meripuolustusalueen 7. ohjuslaivue). Laivueen saatua 2000-luvulla käyttöönsä uudet Hamina-luokan ohjusveneet, siirrettiin Rauma-luokan ohjusveneet Saaristomeren Meripuolustusalueen 6. ohjuslaivueeseen. Viimeisenä Rauma-luokan aluksena uuteen laivueeseen siirtyi Porvoo keväällä 2006.


title: Rauma-luokan ohjusvene

text: Rauma-luokan ohjusveneet modernisoitiin vuosien 2010-2013 välisenä aikana. Heti korjausten valmistuttua kolmesta aluksesta löytyi väsymismurtumia. Ne telakoitiin ja kahden veneen propulsiojärjestelmässä löytyi värähtelyä. Sen syytä ei tiedetä mutta se saattoi vaikuttaa murtumien syntymiseen. Komentaja Veli-Pekka Heinosen arvion mukaan murtumat eivät vaikuta aluksen kokonaislujuuteen, mutta ne asetettiin käyttökieltoon. Lisäksi hän sanoo, että alusten alumiini on tullut elinkaarensa päähän ja väsymismurtumia voi tulla. Alukset palaavat käyttöön vuoden 2015 kuluessa.


title: Kaksoistutkintolakki

text: Kaksoistutkintolakki on tarkoitettu niille opiskelijoille, jotka suorittavat yhtä aikaa sekä ammatillisen perustutkinnon että ylioppilastutkinnon, eli niin kutsutun kaksoistutkinnon. Lakki on muutoin kuten tavallinen suomalainen ylioppilaslakki, mutta sen reuna ei ole musta, vaan tumman purppuran värinen. Ylioppilas-lähihoitaja-kaksoistutkintolakissa on sydän-lyyra.


title: Kaksoistutkintolakki

text:
Yo-merkonomin kaksoistutkintolakki on samanlainen kuin ylioppilaslakki, mutta lisänä on musta naru, jonka päässä on tupsu.
Yo-datanomin kaksoistutkintolakki on kokonaan musta.


title: Ammattilakki

text: Ammattilakki on ammatillisen tutkinnon suorittaneelle tarkoitettu ylioppilaslakkia vastaava lakki. Toisin kuin ylioppilaslakissa, ammattilakin päällisessä on kolmea eriväristä samettia: keskikappale mustaa, välissä violettia, reunimmaisena tummansinistä. Ammattilakin kokardi on kullattu tammenlehvillä ympäröity A-kirjain tai ruotsinkielisille tarkoitettu Y-kirjain. Ammattilakista on myös olemassa tupsullinen "esimieslakki", joka on erikoisammattitutkintolakki.


title: Ammattilakki

text: Ammattilakkeja hankitaan Suomessa vuosittain noin 10 000 kappaletta. Ylioppilaslakkien hankintamäärän ollessa 30000-40000 välillä.


title: Andris Piebalgs

text: Andris Piebalgs (s. 17. syyskuuta 1957 Valmiera, Latvia) on latvialainen, Euroopan unionin komission energia-asioista vastaava komissaari. Hän opiskeli Latvian yliopistossa Riiassa ja toimi opettajana 1980-luvulla ja oli liittynyt Neuvostoliiton kommunistipuolueeseen vuonna 1979. Vuosina 1990–1993 Piebalgs hoiti opetusministerin ja vuosina 1994–1995 taas valtiovarainministerin tehtävää. Latvian lähettiläänä hän oli aluksi Virossa 1995–1997 ja EU:ssa 1998–2003.


title: Avaruuden asuttaminen

text: Avaruuden asuttaminen tarkoittaa sitä, että ihminen voisi tulevaisuudessa rakentaa avaruuteen kuille, planeetoille tai asteroideille pysyviä asumuksia ja asutuskeskuksia. Ainakin alkuvaiheessa nämä asutuskeskukset olisivat ISS-avaruusaseman tavoin ympäristöstään eristettyjä, koska monilla taivaankappaleilla ei ole hengityshelpoista ilmaa. On tutkittu, voitaisiinko jotkut planeetat maankaltaistaa muokkaamalla niiden kaasukehää. Ajatuksia avaruuden asuttamisesta on esitelty muun muassa tieteiskirjallisuudessa ja -elokuvissa.


title: Avaruuden asuttaminen

text: Monesti on kuviteltu ihmisen rakentavan pysyviä asutuksia Kuuhun ja Marsiin. Kuun mahdollinen asuttaminen on yksi Nasan Kuu-ohjelman tutkimuskohteista. Kuu on Maan läheisin taivaankappale, ja sen ominaisuudet tunnetaan hyvin, minkä vuoksi Kuuhun on usein suunniteltu siirtokuntaa. Jotkut uskovat, että Maata kiertäville radoille rakennetaan tulevaisuudessa valtavia avaruusasemia. Avaruuden asuttaminen vaatii nykyistä kehittyneempää tekniikkaa ja voimaperäistä paikallisten luonnonvarojen hyödyntämistä. On kuitenkin ehdotettu että esimerkiksi Kuusta, Marsista ja asteroideista voitaisiin louhia mineraaleja ja Marsista saadaan napalakeista vettä, happea ja metaania polttoaineeksi. Marsin pinta on samanlainen kuin Maan pinta, siellä on suuret vesivarastot sekä hiiltä (hiilidioksidina ilmakehässä).


title: Avaruuden asuttaminen

text: Avaruuden asuttamista on perusteltu hyvin erilaisista lähtökohdista. Stephen Hawkingin mukaan ihmisen luontainen itsekkyys ja aggressiivisuus johtaa luonnonvarojen loppumiseen ja maapallon ylikansoittumiseen ja siksi avaruuteen on pakko lähteä. Muuna perusteluna voi olla esimerkiksi ympäristön hallinta: auringonpaistetta 24 tuntia vuorokaudessa, ei myrskyjä tai tulvia.


title: Parfait Amour

text: Parfait Amour on hollantilainen, violetin värinen makea likööri. Se on sitruspohjainen ja maustettu ruusun terälehdillä, vaniljalla sekä manteleilla. DeKuyperin versiossa mausteina on käytetty mm. sitruunaa, korianteria sekä orvokkeja. Likööriä käytetään muun muassa Sinisen enkelin tekemisessä.


title: Parfait Amour

text: Nimen Parfait Amour voi suomentaa "täydellinen rakkaus".


title: Enemmistöhallitus

text: Enemmistöhallitus on poliittinen hallitus, jonka puolueella tai puolueilla on enemmistö edustajista valtion parlamentissa. Enemmistön turvin hallituksen esitykset tulevat hyväksytyiksi parlamentin käsittelyssä. Enemmistöhallituksella on vähemmistöhallitusta paremmat mahdollisuudet pitkään toimikauteen.


title: Enemmistöhallitus

text: Enemmistöhallituksista on tullut Suomen valtioneuvoston vallitseva hallitusmuoto.


title: Vähemmistöhallitus

text: Vähemmistöhallitus on poliittinen hallitus, johon kuuluvalla/kuuluvilla puolueella/puolueilla on yhteensä vähemmän kuin puolet edustajista valtion parlamentissa. Suomessa siis vähemmistöhallituksia ovat ne hallitukset, joiden takana eduskunnassa on vähemmän kuin 100 kansanedustajaa 200:sta.


title: Vähemmistöhallitus

text: Vähemmistöhallitus saatetaan nimittää tilanteessa, jossa enemmistöhallitusta ei ole saatu muodostettua. Vähemmistöhallituksen on yleensä vaikea toteuttaa mitään pitkän aikavälin poliittisia suunnitelmia. Vähemmistöhallituksen toimintaa hankaloittaa sen esitysten mahdollisesti kohtaama vastarinta parlamentin käsittelyssä. Vähemmistöhallitukset jäävät usein lyhytikäisiksi menettäessään parlamentin luottamuksen. Vähemmistöhallituksiin joudutaan tyytymään poliittisten ristiriitojen estäessä enemmistöhallituksen syntymisen. Toisaalta vähemmistöhallitus voi olla myös pitkäikäinen ja menestyksekäs, jos osa oppositiosta tukee sitä lojaalisti. Kyseessä voi olla tilanne, jossa jokin oppositiopuolue pitää vähemmistöhallituksen jatkamista pienempänä pahana kuin sen mahdollisia vaihtoehtoja. Joskus hallitusta tukeva oppositio voi olla mukana neuvottelemassa hallituksen politiikasta, vaikka ei muodollisesti kuulukaan siihen.


title: Vähemmistöhallitus

text: Vähemmistöhallitus on usein ollut, mutta ei aina, eräänlainen presidentinhallitus. Valtionpäämies nimittää suostuvaisesta poliittisesta ryhmästä, joka usein on poliittisella kartalla keskivaiheilla, tällaisen "toimitusministeristön", toimitettavien asioihin hoitamiseksi siksi kunnes poliittinen ongelmatilanne laukeaa, eli kunnes hallitusneuvottelujen perusteella voidaan nimittää uusi enemmistöhallitus tai pidetään uudet eduskuntavaalit.


title: Vähemmistöhallitus

text: Vähemmistöhallituksenkin ministerillä on samat valtuudet kuin ministerillä lain mukaan on. Monissa vähemmistöhallituksissa on ollut joko puolueisiin sitoutumattomia ministereitä tai 1920-30-luvuilla myös poliitikkoja, joilla ei ole puolueensa muodollista tukea hallitukseen osallistumiselle.


title: Vähemmistöhallitus

text: Vähemmistöhallitus on yksi toimitusministeristön tyyppi. Se on hallitus, jolla ei ole varmaa kansanedustuslaitoksen parlamentaarista luottamusta, ja joka on nimitetty lähinnä päivittäisten ja juoksevien asioiden hoitamista varten.


title: Vähemmistöhallitus

text: Muista toimitusministeristöistä poiketen vähemmistöhallituksella saattaa olla poliittisia päämääriä. Sen jopa saatetaan odottaa hoitavan tällaisia poliittisia ratkaisuja tai aloitteita, eikä suinkaan pysyvän täysin passiivisena.


title: Vähemmistöhallitus

text: Vähemmistöhallituksen toimessaolon yksi tukijalka on yleensä valtionpäämiehen voimakas tuki. Ainakaan sellaista ei olisi nimitetty ilman valtionpäämiehen hyväksyntää. Hallituksen nimittäminen kuului Suomessa presidentille, kunnes vuoden 2000 perustuslaissa vahvistettiin eduskunnan roolia hallituksen muodostamisesa. Sen jälkeen Suomessa ei toistaiseksi ole ollut vähemmistöhallituksia.


title: Vähemmistöhallitus

text: Silloin tällöin on Suomen poliittisessa historiassa presidentti nimittänyt vähemmistöhallituksen nimenomaan hoitamaan jonkin asian, joka on ollut niin vaikea poliittiselle prosessille että sen taakse ei ole pystytty saamaan parlamentaarista sitoutuvaa enemmistöä.


title: Vähemmistöhallitus

text: Toinen tapa, jolla vähemmistöhallitus on muodostunut, on tilanne jossa parlamenttiryhmistä ei saa muodostumaan enemmistöhallitusta, mutta rittävän moni muu ryhmä suostuu tukemaan jonkin muun, yleensä poliittisella kartalla keskustassa olevan, vähemmistöryhmittymän muodostettavaa hallitusta, usein ehdoilla että se ei ryhdy tiettyihin toimenpiteisiin.


title: Vähemmistöhallitus

text: Vähemmistöhallitus saattaa hallita tukeutumalla vaihtelevasti eri asioissa eri puolueisiin. Jos se saa tukea jossakin asiaryhmässä yhdeltä ulkopuoliselta parlamenttitaholta ja toisessa toiselta taholta, se saa molemmissa asiaryhmissä tuekseen enemmistön. On esimerkiksi nähty vähemmistöhallituksia, jota ulkopolitiikassa tukee muu taho kuin talouspolitiikassa.


title: Vähemmistöhallitus

text: Jossakin vaikeassa tilanteessa vähemmistöhallitus on syntynyt sillä tavoin, että parlamentaarinen enemmistö on halunnut kiertää vastuuta jostakin päätöksestä, jonka kuitenkin on niissäkin nähnyt väistämättömäksi. On nimitetty vähemmistöhallitus nimenomaan hoitamaan tämä vaikea asia, ja riittävä määrä muita kansanedustajia on sitoutunut sietämään päätöksen.


title: Vähemmistöhallitus

text: Pääosa Suomen hallituksista 1920- ja 1930-luvuilla oli vähemmistöhallituksia, osa niistä hyvinkin kapeapohjaisia. Esimerkiksi Kivimäen hallitus, joka 1980-luvulle saakka oli Suomen pitkäikäisin hallitus, oli kapeapohjainen vähemmistöhallitus.


title: Vähemmistöhallitus

text: Tanskassa ja Norjassa vähemmistöhallitukset ovat yleisiä. Tanskassa oli vuosina 1982–1993 neljä peräkkäistä keskustaoikeistolaista vähemmistöhallitusta ja niiden pääministerinä oli Poul Schlüter. Senkin jälkeen on ollut useita vähemmistöhallituksia. Käytäntö on, että vaaleissa enemmistön saanut blokki ("punainen" tai "sininen") muodostaa hallituksen, ja osa sen tukipuolueista voi olla hallituksen ulkopuolella. Tätä nimitetään negatiiviseksi parlamentarismiksi: hallituksella ei tarvitse olla enemmistöä, riittää että eduskunnan enemmistö ei vastusta sitä.


title: Vähemmistöhallitus

text: Norjassa on vuodesta 1971 ollut vain kolme enemmistöhallitusta, vuosien 1983–1986 porvarihallitus ja kaksi Jens Stoltenbergin työväenpuolueen hallitusta vuosina 2005–2013. Sen jälkeinen Erna Solbergin hallitus on vähemmistöhallitus, ja riippuvainen liberaalien tai kristillisten tuesta. Ne solmivat syyskuussa 2013 hallituksen kanssa yhteistyösopimuksen. Norjassa ajatellaan laajalti, että vähemmistöhallitus on päätöksenteossaan nopeampi kuin enemmistöhallitus, ja asioista keskustellaan avoimemmin, koska valmista laajaa yksimielisyyttä ei ole etukäteen varmistettu.


title: Oddvar Brå

text: Oddvar Brå (s. 16. maaliskuuta 1951 Hølonda) on norjalainen maastohiihdon maailmanmestari. Hän lukeutui maansa kärkihiihtäjiin jo 1970-luvun alussa ja saavutti suurimmat arvokisamenestyksensä 30-vuotiaana Oslon MM-kilpailuissa 1982. Ennen uransa huipennusta hän oli parhaimmillaan vuosina 1973, 1975, 1979 ja 1981 eli vuosina, joina ei järjestetty arvokilpailuja.


title: Oddvar Brå

text: Brå saavutti nuorten EM-kilpailuissa vuosina 1968–1971 henkilökohtaisessa kilpailussa yhden kullan, kaksi hopeaa ja yhden pronssin sekä viestissä kaksi kultaa ja kaksi hopeaa. Ensimmäisen aikuisten arvokisamitalinsa hän sai Sapporon olympialaisissa 1972 sijoittumalla viestissä hopealle, minkä lisäksi hän oli 15 kilometrillä yhdeksäs. Falunin MM-kilpailuissa 1974 hän sai viestissä pronssia sekä sijoittui 15 kilometrillä viidenneksi ja 30 kilometrillä yhdeksänneksi. Innsbruckin olympialaisissa 1976 hän jäi 30 kilometrillä 19:nneksi eikä halunnut enää jatkaa kilpailuja vaan palasi kotiin. Lahden MM-kilpailuissa 1978 hän sai viestissä pronssia ja sijoittui 30 kilometrillä yhdeksänneksi, mutta 50 kilometrin kilpailun hän jätti kesken. Lake Placidin olympialaisissa 1980 hän sai viestissä hopeaa, mutta henkilökohtaisilla matkoilla hän sijoittui jälleen mitalien ulkopuolelle: 50 kilometrillä seitsemänneksi, 15 kilometrillä yhdeksänneksi ja 30 kilometrillä 12:nneksi.


title: Oddvar Brå

text: Oslon MM-hiihdoissa 1982 Brå saavutti kaksi kultamitalia: henkilökohtaisella 15 kilometrillä ja viestijoukkueessa. Viestissä hän hiihti ankkuriosuuden ja loppukirissä ylitti maalilinjan täsmälleen yhtä aikaa Neuvostoliiton Aleksandr Zavjalovin kanssa, joten kultamitali jaettiin. Arvokisoissa Brå oli mukana vielä Lahden MM-hiihdoissa 1989.


title: Oddvar Brå

text: Maastohiihdon maailmancupin kokonaiskilpailun Brå voitti kahdesti: 1974–1975 ja 1978–1979, jolloin kilpailu oli vielä epävirallinen. Holmenkollenin kisoissa hän voitti 50 kilometriä vuosina 1975, 1979 ja 1981 sekä 15 kilometriä vuosina 1980 ja 1981. Salpausselän Kisoissa hän voitti 50 kilometriä vuosina 1973, 1975 ja 1982 sekä 15 kilometriä vuosina 1981 ja 1982.


title: Oddvar Brå

text: Norjan-mestaruuksia Brå voitti uransa aikana kuusitoista; vielä 36-vuotiaanakin vapaan hiihtotavan kilpailussa hän voitti mestaruuden. Seuratasolla hän edusti hølondalaista IL Leikiä.


title: Oddvar Brå

text: Kestävyysjuoksijana Brå saavutti hyviä aikoja: 5 000 metrillä 14.09,70 vuonna 1983 ja 10 000 metrillä 29.33,5 vuonna 1977.


title: Hiihdon maailmanmestaruuskilpailut 2007

text:
Vuoden 2007 hiihdon MM-kilpailut järjestettiin Sapporossa, Japanissa 22. helmikuuta – 4. maaliskuuta. Kisat myönnettiin Sapporolle FIS:n kokouksessa Slovenian Portorožissa 6. kesäkuuta 2002. Sapporossa oli aiemmin järjestetty vuoden 1972 talviolympialaiset.Päivämäärä: 22. helmikuuta
Sprintin lähtö ja maali sijaitsivat Sapporo Dome -hallin sisällä.


title: Hiihdon maailmanmestaruuskilpailut 2007

text:
Päivämäärä: 23. helmikuuta
Sprintin lähtö ja maali sijaitsivat Sapporo Dome -hallin sisällä. Norjan hiihtäjä kaatui finaalissa ja Ruotsin hiihtäjä välierissä.
Päivämäärä: 24. helmikuutaPetter Northug kaatui juuri ennen loppusuoraa.
Päivämäärä: 28. helmikuutaKisan aikana lisääntynyt lumisade haittasi hiihtämistä. Alkupäässä lähteneet hyötyivät selvästi olosuhdemuutoksesta ja tulosluettelosta muodostui yllätyksellinen. Lars Berger on varsinaisesti ampumahiihtäjä, mutta voitti kilpailun. Myös lähtönumerolla kolme hiihtäneen valkovenäläisen Karnejenkan hopea oli suuri yllätys.


title: Hiihdon maailmanmestaruuskilpailut 2007

text:
Alun perin neljänneksi hiihtänyt Itävallan Johannes Eder hylättiin myöhemmin dopingrikkomuksen vuoksi
Päivämäärä: 2. maaliskuuta
Päivämäärä: 4. maaliskuutaJoukkueen huoltaja vaihtoi Hjelmesetin suksen kilpailun aikana. Sääntöjen mukaan kilpailijan tulee vaihtaa vioittunut suksensa itse, mutta yksikään joukkue ei tehnyt protestia rikkeen vuoksi.
Päivämäärä: 22. helmikuuta
Sprintin lähtö ja maali sijaitsivat Sapporo Dome -hallin sisällä.


title: Hiihdon maailmanmestaruuskilpailut 2007

text:
Päivämäärä: 23. helmikuuta
Sprintin lähtö ja maali sijaitsivat Sapporo Dome -hallin sisällä. Suomi johti lähes koko kilpailun ajan, mutta ennen viimeistä vaihtoa Saksan ja Norjan hiihtäjät menivät Riitta-Liisa Roposen ohi. Kuitunen ajoi heidät kiinni ja Domeen tultaessa ohitti molemmat. Norjan Marit Bjørgen väsähti, mutta saksalainen pysyi Kuitusen kannassa. Loppusuoralle käännyttäessä Claudia Künzel-Nystad oli perässä ja Kuitunen pystyi pitämään ensimmäisen sijan loppuun asti.
Päivämäärä: 25. helmikuutaVirpi Kuitunen keskeytti